SamAuto - Kompaniyaning missiyasi\n«Самарқанд Автомобил Заводи» МЧЖнинг вазифаси Ўзбекистон Республикасининг автотранспорт корхоналарини ва ташкилотларни, шунингдек МДХ мамлакатларини корхона махсулотлари – I, II, III синфли М3 тоифали автобуслар ва N2, N3 тоифали юк автомобиллари, хамда юк автомобилларини кузовлар билан таъминлашдан иборат\nБизнинг орзуимиз – автобус ва юк автомобилларини ишлаб чиқариш бозорида МДХ мамлакатларида тан олинган етакчи бўлиш.\nИМТ (Интеграллашган менежмент тизими) СОҲАСИДА СИЁСАТ\nКорхонанинг асосий бизнес-мақсади: истеъмолчи ва бошқа муҳим манфаатдор томонларнинг талаб ва истакларини максимал даражада қондиришни таъминлайдиган метод ва усуллар билан корхонанинг Вазифасини ва Тассавурини амалга ошириш; атроф-мухитга салбий таъсирни камайтириш; корхона ходимлари ва унинг раҳбарлиги остидаги бошқа шахслар учун хавфсиз меҳнат шароитини яратиш; корхонанинг барқарор иқтисодий ҳолатини таъминлар ва шу асосида – ходимларнинг фаровонлигини ошириш.\nСифат менежменти тизими соҳасида фаолиятнинг асосий йўналишлари:\nкорхона фаолиятининг сифат менежментининг умумэътироф этилган принциплари асосида ва корхонанинг барқарор муваффақиятга эришиш учун риск-йўналтирилган фикрлашни амалга ошириш;\nмахсулот учун ўрнатилган барча талабларга мувофиқ барқарор сифатли маҳсулот ишлаб чиқариш;\nсамарали режалаштириш ва бизнес-режаларда ўрнатилган кўрсаткичларга эришиш;\nистеъмолчилар билан ўзаро манфаатли алоқаларни таъминлаш, етказиб берувчилар ва ҳамкорлар билан ўзаро муносабатларни оптималлаштириш;\nистеъмолчилар талабини ва махсулотни илгари суришда тадқиқотлар учун самарали реклама сиёсатини қўллаш, маркетинг тадқиқотларини олиб бориш, истеъмолчилар билан самарали қайта алоқа қилишни ташкил этиш;\nкейинчалик кафолат мажбуриятларини ва сотувдан кейинги хизмат кўрсатишни таъминлаш билан махсулотни сотиш бозорини кенгайтириш;\nбозорнинг эҳтиёжларини ҳисобга олган ҳолда маҳсулотнинг янги турларини ишлаб чиқариш;\nкадрларни самарали бошқариш, сифатни ва ўзининг меҳнатининг самарадорлигини таъминлашда ходимларни рағбатлантириш ва манфаатдорлигни ошириш учун шароит яратиш;\nички корхона билимларни тизимлаштириш ва тўплаш, уларни компания ходимларининг юқори профессионал даражасини сақлаб қолиш учун қўллаш;\nкорхона фаолиятининг ахборот тизимини, меъёрий-услубий ва техникавий таъминотини такомиллаштириш;\nишлаб чиқариш инфратузилмасини такомиллаштириш, мавжуд бўлган ишлаб чиқариш жихозларининг имкониятларидан оқилона фойдаланиш;\nмаҳсулот сифатини янада юқори даражада назорат қилиши учун шароит яратиш;\nишлаб чиқариш йўқотишларни камайтириш.\nАтроф мухитни муҳофаза қилиш соҳасида фаолиятнинг асосий йўналиши:\nатроф муҳитни ҳимоя қилиш, жумладан, ифлосланишнинг олдини олиш;\nЕвро-4 ва Евро-5 янги авлод двигателли, шу жумладан, уларни ишлатиш даврида атмосферага зарарли чиқиндилар миқдорини сезиларли даражада қисқартириш мақсадида метан – сиқилган табиий газда ишловчи двигателли автомобилларни ишлаб чиқаришни ўзлаштириш;\nатроф мухитга кам салбий таъсир кўрсатадиган технологиядан, жихоз ва материаллардан фойдаланиш;\nишлаб чиқариш жараёнини оптималлаштириш, ишлаб чиқариладиган маҳсулотнинг хар бирига тўғри келадиган табиий ресурс ва энергиянинг нистий истеъмолини камайтириш;\nишлаб чиқариш ва истеъмол чиқиндиларини қисқартириш, улардан янаям самарали фойдаланиш ва утилизация қилиш;\nфавқулотда вазиятлар хавфларини, ёки бошқа кутилмаган холатларни минималлаштириш, уларнинг оқибатининг атроф-мухитга таъсирини юмшатиш;\nишлаб чиқариш жараёнида корхонанинг атроф-муҳитга экологик таъсирини мониторинги;\nаниқланган атроф-муҳитга сезиларли таъсирларни камайтириш бўйича чора-тадбирларни амалга оширишда ишланмалар, тадбиқ этишлар ва назорат қилишлар;\nатроф-муҳит муҳофазаси масаласида бўлинма ходимларини ўқитиш.\nСоғликни муҳофаза қилиш ва меҳнат хавфсизлигини таъминлаш соҳасида фаолиятнинг асосий йўналиши:\nишчиларнинг, шунингдек ташкилот худуда бўлган ва ишларни бажараётган бегона ташкилот шахсларининг ишлаш қобилиятига ва соғлигига ишлаб чиқаришнинг салбий таъсирини камайтириш;\nишлаб чиқариш ҳавфсизлигининг юқори маданиятини яратиш ва қўллаб-қувватлаш;\nфавқулотда вазиятлар ёки бошқа кутилмаган ҳолатларни пайдо бўлиш хавфини минималлаштириш, ишлаб чиқариш фаолиятини амалга оширишда ходимларнинг саломатлигини ва хавфсизлигига таъсирини камайтириш ва ўзгаришларни киритиш;\nмеҳнат шароитининг мониторинги;\nкорхона ходимлари ва унинг бошқаруви остида бўлган шахсларнинг соғлиги учун аниқланган сезиларли хавф ва рискларни камайтириш бўйича чора-тадбирларни ишлаб чиқиш, амалга ошириш ва бажарилишини назорат қилиш;\nишчиларни индивидуал ва жамоавий химоя воситалари, санитар-маиший хоналар ва жихозлар, даволаш-профилактика воситалари билан таъминлаш;\nишчиларнинг хуқуқлари ва қонуний манфаатлари риоя этилиши устидан жамоатчилик назоратини йўлга қўйиш;\nишлаб чиқариш шикастланишини ва касб касаликларини олдини олиш.\nЭНЕРГОМЕНЕЖМЕНТ СОҲАСИДА СИЁСАТ\n«Самарқанд Автомобил Заводи» МЧЖ, Ўзбекистон Республикасида автомобилсозлик соҳасида етакчилардан бири ва энергия ресурсларининг йирик истеъмолчиси хисобланиб, энергия истеъмоли соҳасида қонунчилик талабларига мутлақо риоя қилиш мажбуриятларини ўз зиммасига олади ва энергия ресурслари сарфини камайтириш йўли орқали ўзининг энергия самарадорлигини доимий равишда оширади.\nЭнергия менежменти соҳасида устивор йўналишлар ва вазифалар:\nэнергия менежменти соҳасида мақсад ва вазифаларни ишлаб чиқиш, бажарилишини таъминлаш ва қайта кўриб чиқиш;\nишлаб чиқариш жараёнини энергия билан тўлиқ ва ишончли таъминлаш;\nэнергия тежамкор технологияларни ва жихозларни жорий этиш ҳисобидан автомобил махсулотини ишлаб чиқаришда ёқилғи-энергия ресурсининг нисбий сарфини камайтириш;\nэнергия тежамкор жихозларнинг устивор харидлари;\nянги муқобил энергия манбаларини ишга тушириш;\nэнергия истеъмолини мониторинги ва хисобга олиш тизимида замонавий ахборот технологиялардан фойдаланиш асосида бутун энергия мажмуаси бошқарув тузилмасини тубдан яхшилаш;\nэнергия самарали техникавий воситалар ва технологиялар билан жиҳозланишни кучайтириш;\nэнергия ресурсларини хисобга олиш тизимини ва истеъмолини яхшилаш.\nКорхона раҳбарияти билдирилган мақсадларни ва фаолият йўналишларни амалга ошириш мажбуриятини қўйидаги йўллар орқали ўзи зиммасига олади:\nқонунчилик талаблари, шу жумладан корхона фаолиятида хам мажбурий, хам ихтиёрий равишда қўлланиладиган сифат, атроф-муҳит муҳофазаси, соғликни сақлаш ва меҳнат хавфсизлиги соҳасида халқаро, давлат, тармоқ ва корпоратив хужжатларнинг талаблари, жумладан жамоавий шартнома талаблари мувофиқлигига амал қилиш ва баҳолаш;\nқўйилган мақсад ва вазифаларга эришиш учун зарур ресурсларни ажратиш;\nэнергия менежменти тизимини самарали тадбиқ эти шва узлуксиз такомиллаштириш учун барча зарур ресурслар ва ахборот билан таъминлаш учун техник ва молиявий имкониятларига мувофиқ;\nжамоанинг ҳар бир аъзоси энергия истеъмоли ва энергия самарадорлигини қисқартиришга қўшган ҳиссасининг аҳамиятини тушунишига кўмаклашиш;\nэнергия истеъмоли даражасини камайишига ва энергия самарадорлигини ошишига ўзининг ҳиссасини қўшган ходимни қўллаб-қувватлаш;\nэнергия менежменти тизимининг мақсад ва вазифалари ва унинг фаолияти натижалари хақида ходимларнинг хабардорлигини таъминлаш;\nходимларнинг қизиқишини ошириш ва уларни барча усуллар билан қўллаб-қувватлаш, чунки энергия ресурсларнинг барча турларини иқтисод қилиш жамоанинг хар бир аъзоси учун зарурдир;\nхавф-хатарга нисбатан амалларни ва имкониятларни ва коррктировка ҳаракатларни бажариш;\nманфаатдор томонлар билан, уларга маълумот тақдим қилиш ва уларнинг мурожаатларига ўз вақтида жавоб бериш орқали ҳалол ва конструктив мулоқотда бўлиш;\nИМТ Сиёсатини ва Энергия менежментни унинг мувофиқлигини сақлаб қолиш мақсадида мунтазам таҳлил қилиш;\nқўйилган мажбуриятлар ва мақсадларни бажариш учун барча ходимларни жалб қилиш;\nISO 9001:2015, ISO 14001:2015, OHSAS 18001:2007 ва Энергия менежменти ISO 50001:2011 халқаро стандартларнинг талабларига интеграллашган менежмент тизимининг мувофиқлигини қўллаб-қувватлаш ва уларнинг самарадорлигини узлуксиз яхшилаш.


Квартирада уч нафар ёш йигитлар бўлишган. Кадрда шунингдек, аёл ички либоси ва парик кийган, шунингдек юзига қуюқ упа-элик қилиб олган йигит ҳам намоён бўлади.\nВидеода ҳокимият вакилларининг уятсиз гаплар билан сўкингани, воқеа жойидагиларни тиз чўктириб қўйишгани, аёл либосини кийган йигитдан паспортини келтиришни талаб қилишгани акс этган.\nЙигит паспортини олиб келиб, кўзида ёш билан уни қўйиб юборишларини ялиниб сўрайди. «Менинг оилам бор, илтимос, буни менинг оилам билса, ўзимни ўлдираман», дейди у.\nБунга жавобан, милиция ходимлари билан бирга келган, фуқаролик кийимидаги шахс, аёл кийимидаги шахснинг юзига қараб тепади. Тикка турган, видеога олмасликни илтимос қилаётган бошқа эркакларини ҳам тиз чўкишга мажбур қилади. Трансвеститга қараб, ТИИБга шу алфозда, яъни ички кийимида боришини айтади.\nВидеони чоп қилган телеграмм тармоғидан фойдаланувчига кўра, 2015 йилнинг август ойида, Тошкент ТИИБ профилактика нозирларидан бири ушланганларга Ўзбекистон Жиноят Кодексининг 120 моддаси, яъни «бесоқолбозлик» (эркак билан эркакнинг зўрлик ишлатмасдан бир бирига жинсий эҳтиёжини қондириши) айбловини қўйган, бунга кўра уч йилгача қамоқ жазоси белгиланган.\nЎзбекистонда сексуал озчиликлар ҳуқуқи ва гомосексуализм мавзуси маҳаллий ОАВ ва жамоатчилик мунозаралари учун тўла ёпиқ, эркаклар билан эркаклар ўртасидаги сексуал алоқалар эса мамлакат жиноят кодексига кўра тақиқлангандир.\ndata-title="Тошкентда трансвеститлар «ови»" data-description="Квартирада уч нафар ёш йигитлар бўлишган. Кадрда шунингдек, аёл ички либоси ва парик кийган, шунингдек юзига қуюқ упа-элик қилиб ..." data-image="https://eltuz.com/wp-content/uploads/2016/01/rasm675.jpg" data-url="https://eltuz.com/video/1707/" data-services="facebook,odnoklassniki,twitter,telegram" data-counter="ig">


Украина мактабларида рус тилини ўрганишдан воз кечишмоқда\nУкраина мактабларининг 70 фоиздан ортиғи рус тили дарсларидан воз кечмоқда. Турли ҳудудларда рус тилига ихтисослашган синфлар ёпилмоқда, бўш қолган соатлар эса инглиз тилини ўрганишга йўналтирилмоқда. Бу ҳақида Украина Таълим вазирлигидаги манбасига асосланиб, RT хабар берди.\nРус тилидаги машғулотларнинг ўтилиши тўғрисидаги қарорни ҳар бир ўқув муассасасидаги ота-оналар қўмитаси қабул қилади. Аксарият ота-оналар маҳаллий амалдорлар босими остида рус тили дарслари ўтилишига қарши чиқмоқда. Шу ўринда таъкидлаш жоизки, мактаблардаги украина тили дарслари сифати талабга жавоб бермайди.\n"Украина мактабларида рус тилида сўзлашувчилар сони тобора камайиб бормоқда. Уч йил аввал Украинадаги 17 мингдан зиёд мактабнинг деярли ҳар бирида рус тили ўқитилган бўлса, ҳозирда ўқув муассасаларининг 70 фоизга яқини бу дарсдан воз кечган", - дейди Таълим вазирлигидаги манба.\n"Ота-оналарнинг аксарияти инглиз тили соатлари кўпайишини исташмоқда", - қўшимча қилади у.\nМаҳаллий маъмурият бундай ўзгаришларга қарши эмас - улар ота-оналарни рус тилидан буткул воз кечиб, украин тилига мурожаат қилишга чорлашмоқда.


Олажада тут дарахтига қирон келди\nянвар 22, 2004\nХоразм вилоятида аҳолини табиий газ билан таъминлаш муаммолари ҳали ҳам ечим топмаётир.\nХонқа туманининг Шароф Рашидов номидаги жамоа хўжалиги аҳли қишнинг қаҳратон кунларида газ йўқлигидан азият чекмоқда. Олажа қишлоғи мана шу хўжалик ҳудудида жойлашган. Қишлоқ аҳлининг билдиришича, хўжаликнинг 3- ва 6-бўлимларида яшовчи фуқаролар уч йилдирки, газдан фойдаланиш имкониятига эга эмас.\n- 2001 йилнинг ноябрь ойидан буён газ йўқ,- дейди фуқаролардан бири.- “Хонқагаз” идорасига ҳам, прокуратурага ҳам мурожаат қилдик, барибир фойдаси йўқ.\nОлажа қишлоқ фуқаролар йиғини раиси О.Бекжоновнинг сўзларига қараганда, қишлоқдаги 400 дан ортиқ хонадонда яшовчи аҳоли шундай муаммодан азият чекмоқда.\nХўжаликда жойлашган иккита мактабда ҳам табиий газ йўқлиги кўплаб муамоларни келтириб чиқармоқда. 14-мактаб директори ўринбосари Раҳима Усмонхўжаеванинг билдиришича, синф хоналари совуқлиги сабабли 45 минутга мўлжалланган дарслар 35 дақиқага қисқартирилган.\nОлажаликлар газ йўқлиги аҳоли ўртасида турли хил касалликларнинг кўпайишига олиб келаётганини таъкидлайди. Одамлар уйларини иситиш учун мевали дарахтларни кесиб, ўтин қилаётганини кузатиш мумкин. Айниқса, тут дарахтлари кўплаб кесилаётгани боис ипак қурти боқиш муаммоси ҳам пайдо бўлиши кутилмоқда.\n“Хоразмгазтаъминот” корхонасининг Хонқа тумани бўлими директори Ғуломбой Қуронбоев муаммолардан хабари борлигини билдирди. Унинг айтишича, газ босими жуда пастлиги ва бу ҳудудлар газ қувурларининг охирида жойлашгани сабабли муаммо барҳам топмаётир. 2004 йил қиш мавсумида бу масала ҳал этилади, деди Ғ.Қуронбоев.


Муҳаммад Салоҳ соқолини олиб ташлади\n11.02.2019 10:09 0 343\n“Ливерпуль” инглиз клуби ва Миср терма жамоаси ҳужумчиси Муҳаммад Салоҳ имижини ўзгартириб, соқолини олиб ташлади, деб ёзади Tribuna нашри.\n26 ёшли мисрлик Instagram’даги саҳифасида автомобил салонида эсда қолувчи ва барча мухлислар ўрганиб қолган соқолисиз ўтирган суратини жойлаштирган.\nХабарга изоҳларда кўпчилик футболчининг қиёфасидаги бундай ўзгариш уларга ёқмаганини айтишган. “Кимсан? Бўлиши мумкинмас”, “Бошқа бундай қила кўрма”, деб ёзишган мухлислар. “Сен бирор баҳсда ёки шунга ўхшаш нарсада ютқазиб қўйдингми? Ёмон эмас”, “Янги услуб, янги Мосалах, менга ёқди”, деб ёзишган бошқа бир мухлислар.\nЖумладан, Салоҳнинг янги қиёфаси жамоадошлари томонидан ҳам эътиборсиз қолдирилмаган.\n“Энди 26 ёшда эканингга ишонаман”, деб ёзган футболчи Деян Ловрен.\n“Сен ҳақиқатан ҳам Мо Салахмисан???”, деб ҳайратини яширмаган Альберто Морено.\nБунга жавобан Ловрен “Йўқ, укаси. Унинг ўзидан 10 ёш кичик укаси”, деб ҳазил қилишда давом этган Ловрен.\nМисрлик футболчи дунёнинг энг қиммат футболчиларидан ҳисобланади, transfermarkt’нинг баҳолишича, унинг трансфер нархи 150 млн евро туради.\nСалоҳ инглиз клуби учун 2017 йилдан бери тўп суриб келади. У клуб таркибида 83 та ўйин ўтказиб, 63 та гол ва 24 та голли пасга муаллифлик қилган. Футболчининг клуб билан шартномаси 5 йилга мўлжалланган.\nСпорт 03/09, 20:15\nСалоҳ қоидани бузганмиди? «Ливерпуль» видеони полицияга жўнатди


Жет Ли: «Шаолинь устаси»дан «Мулан»гача бўлган олис йўл - zarnews.uz\nХитойлик киноактёрлар ўйнаган фильмлар ҳар доим ҳам киномухлислар томонидан севиб томоша қилинади. Брюс Ли, Жеки Чан, Донни Йен каби маҳоратли спортчи ва таниқли актёрлар орасида Жет Ли ижро этган халқ қаҳрамонлари, императорлар, қўрқмас, эпчил шарқ яккакураш усталари роллари жаҳон кинооламида ўзига хос ўрин эгаллаган.\nАсл исми Ли Ляньцзе бўлган шарқ яккакурашлари устаси 1963 йил 26 апрелда Хитой пойтахти Пекин шаҳрида дунёга келган. Оилада бешинчи фарзанд бўлган Жет Ли отасидан айрилганида эндигина икки ёшда бўлган. Саккиз ёшида мактабнинг биринчи синфига борган.\nСаккиз ёшли «ўқитувчи»\nУ синфдошларига нисбатан ёши каттароқ бўлгани сабабли ўқитувчиларга жисмоний тарбия дарсини ўтишда ёрдам берган. Баъзида ўқитувчилар дарсга келмай қолганларида қаҳрамонимиз дасрни давом эттириб турган. Ли синфдошлари билан ёзги таътилда спорт лагерига борганида илк марта Шарқ яккакураш турларидан бўлган ушу билан танишади. Оромгоҳда ташкил этилган ушу тўгараги борлигини эшитиб, тенгдошлари билан машғулотларга қатнади. Кейинчалик таътил тугагач, Ли бу спорт тури билан жиддий шуғулланишга қарор қилди. Пекин шаҳридаги ушу маркази мураббийлари ундаги иқтидорни кўргач, унинг шуғулланишига алоҳида эътибор бера бошлашади.\nЎз маҳоратини ошира борган Ли қатор мусобақаларда ўзини яхши томондан кўрсатиб мураббийлар назарига тушди. 1972 йилда эса мамлакат миллий чемпионатида иштирок этиш ҳуқуқига эга бўлади. Мусобақада барча рақибларини енгиб, ўзининг илк олтин медалини қўлга киритади. Унинг спортдаги ютуқларини кўрган мактаб раҳбарияти ундан мактаб шаънини янада юқорига кўтариши эвазига барча дарслардан озод қилишади ва мунтазам шуғулланишига шароит яратишади. Бошоғриқ дарслардан қутулган спортчи тажрибали мураббийлар қўли остида ўз маҳоратини оширади.\nМРБ айғоқчиларини фош қилган ёш спортчи\n1974 йилда мамлакат чемпионатининг саралаш мусобақаларининг барчасида ғолиб бўлгач, уни ҳам мамлакатнинг энг кучли 30 спортчиси сингари миллий терма жамоага қабул қилишади. Терма жамоа сафида АҚШда бўлиб ўтадиган халқаро мусобақада иштирок этади. Мазкур турнирга кетиш олдидан Хитой ҳукумати мутасаддилари спортчиларни ўзга мамлакатда яшаш, юриш-туриш, шунингдек, меҳмонхоналардаги ҳаёт тарзини Марказий разветка бюроси (МРБ) айғоқчилари эшитишлари ва кузатишлари мумкинлиги ҳақида огоҳлантиришади. Улардан эҳтиёт бўлишларини таъкидлашади. Аммо хитойлик спортчилар орасида энг шўхи ва ўйинқароғи бўлган Ли АҚШдаги меҳмонхонада яшаган пайтда яширин эшитиш ускунаси бор-йўқлигини текшириш мақсадида телефон, шкаф, гул солинадиган идишлар ёнига бориб шоколад, музқаймоқ ва мевалар ейишни хоҳлаётганини қаттиқ овозда айтаверади. Сўнгра хонани атайлаб тарк этади. Бироздан сўнг қайтиб келганида стол устида у хоҳлаган нарсалар қўйилганлигини кўради. Кейинчалик актёрнинг кулиб эслашича, унинг қилиқлари ҳақида эшитган делегация раҳбарлари Хитойга қайтгач, анча вақтгача турли саволлар билан бошини оғритган экан.\nАҚШ Президентининг эътирофи\nБўлажак спортчининг мусобақадаги ҳар бир ғалабаси АҚШнинг ўша вақтдаги Президенти Ричард Никсон томонидан эътироф этилган. Ли Ғарб халқларининг яшаш тарзи, урф-одатларини кўриб ҳайрон бўлади. Шундай тўқчиликда яшаётган америкаликларнинг «душман» бўлишига ишонмайди ва америка ҳақидаги фикри бутунлай ўзгариб кетади.\n12 ёшли Ли ўсмирлар ўртасида мамлакат чемпионатида, сўнгра III миллий чемпионатда бир йўла тўртта олтин медални қўлга киритди. Терма жамоа сафида қатор мамлакатлардаги турли мусобақа ва турнирлар ғолиби бўлди. У моҳир спортчи ва «ишончли хитойлик» сифатида ҳукумат тадбирларига, хориж делегациялари билан учрашувларга таклиф қилина бошланди. 2009 йилда Жет Ли Хитой ва АҚШ фуқаролигидан воз кечиб, Сингапур фуқаросига айланди.\nИккинчи «Брюс Ли»\nЖет Ли 18 ёшида кино оламига кириб келди. Спортда эришган ютуқлари уни экранга олиб чиқди. Мусобақалардаги тезкор жанговар ҳаракатларини кўрган кино режессёрлар ундан иккинчи Брюс Лини яратиш мақсадида кинога таклиф қилишди. Ниҳоят, 1982 йилда у «Шаолин ибодатхонаси» фильмидаги илк бош ролини ижро этди. Фильм Хитойда катта муваффақият қозонгач, 1983 йилда «Шаолинь ибодатхонаси-2: Шаолинь болалари» ҳамда 1986 йилда «Шаолин ибодатхонаси-3: Шаолиннинг жанговар санъати» фильмларида суратга тушди. 1989 йилда мазкур фильмнинг учинчи қисми - «Шаолиннинг жанговар санъати» совет телевидениясида намойиш этилганида Шарқ яккакураш турлари тақиқланган мамлакатда ҳам шуҳрат қозонди. Мазкур фильмлардан сўнг Лига «Жет», яъни инглизча «тезкор» лақаби берилди. Кейинчалик у «Бир куни Хитойда - 1-2-3 фильмларида Хитой миллий қаҳрамони, кунг-фу устаси Хуан Фэйхун ролини қойилмақом қилиб ўйнади.\nЖеки Чандан ролини олиб қўйган «ёмон бола»\n1993 йилда ишланган «Афсона», «Афсона-2» фильмлари Гонгконг киносаноатида ҳануз энг яхши фильмлар қаторидан жой олиб келинади. Осиё, Европа ва Америка қитъаларида ном қозонган Жет Ли 1998 йилга келиб илк марта Голливудда дебют қилади. Уни Жеки Чан ўйнашдан бош тортган «Ўлим қуроли-4» фильмидаги «ёмон бола» ролига таклиф қилишади.\nУ бош ролларни ижро этган «Ромео ўлиши шарт» (2000), «Аждарҳо бўсаси» (2001), «Қарама-қаршилик» (2001), «Қаҳрамон» (2002), «Бешикдан қабргача» (2003), «Денни занжирбанд ит» (2005), «Қўрқмас» (2006) ҳамда «Уруш» (2007) фильмлари бутун дунёда шуҳрат қозонди.\nУнинг сўнгги ишларидан бири - 2008 йилда «Ёпиқ қироллик» фильмида Жет Ли биринчи марта яна бир машҳур актёр Жеки Чан билан биргаликда кинога тушди. «Мўмиё: Аждарҳолар императори даҳмаси» шуҳрат қозонди. 2010 йилда актёр С.Сталлоне томонидан «Тутқич бермас» -2 ва -3» фильмларида суратга тушди. Унинг сўнгги фильми 2020 йилда суратга олинган «Мулан» бўлиб, унда император сифатида гавдаланган.\nФарзандини «Матрица»дан устун қўйган актёр\nГолливудда Жет Лига «Матрица» кинотрилогияси ва бошқа қатор фильмларга таклиф қилишади. Аммо у ўйнашдан бош тортади. Бунга у ўз интервьюларида фарзанд кутаётган хотини ёнида бўлишига ваъда берганлиги сабабли мазкур роллардан бош тортганини таъкидлайди. У сўзини устидан чиқди.\nЖет Ли Тибет буддизмини тарғиб қилиб келади. У ҳатто бир марта Далай-лама билан шахсан учрашган. Аммо 2007 йилда Тибет мустақиллигини тан олмаслигини таъкидлайди. Унинг терма жамоадаги дўсти, спортчи Хуан Циюандан икки қизи бор. Аммо 1990 йилда юлдузли жуфтлик ажрашади. 1999 йилда Жет Ли яна гонконглик актриса Нина Ли Чига уйланди. Ҳозирда уларнинг иккита фарзанди бор.\n2004 йилда актёр қизлари билан Мальдив оролларида дам олаётганда оролга цунами ёпирилади. Кўпчилик уни ҳалок бўлган деб ҳисоблашади. Аммо Ли қизини қутқариш пайтида оёғидан жароҳат олади. Ҳозир жаҳоннинг энг иқтидорли актёрларидан бири хайрия ишлари билан шуғулланади ва Халқаро Қизил Хоч ташкилотининг элчиси ҳисобланади.\nТеглар: kino Болливуд бу қизиқ


Собиқ “Сетора”чиларнинг АҚШдаги концерти бекор қилинди » Ўзбекистон янгиликлари – Zamin.uz\n01-09-2016 | 23:34\nZAMIN.UZ / Маданият / 01 Сентиябр 2016 года1 250\nСобиқ “Сетора”чиларнинг АҚШдаги концерти бекор қилинди\nАввалроқ, “Сетора” гуруҳининг собиқ хонандалари Феруза Латипова, Лайло Галиева, Камила Хўжаева АҚШда концерт бериши ҳақида хабар берган эдик. Ўзбекистон Республикаси мустақиллигининг 25 йиллиги муносабати билан уюштирилаётган гастроль концерт дастури 2-3 сентябрь кунлари бўлиб ўтиши керак эди. Бироқ концерт номаълум муддатга қолдирилди. Бу ҳақда хонанда Лайло Галиева ижтимоий тармоқлардаги шахсий саҳифаси орқали хабар берди, деб ёзмоқда "Qalampir.uz" нашри. “Се Танҳо” (собиқ “Сетора”) гуруҳи шу йилнинг 2 сентябрь санасида Америкада янги концерт дастурини тақдим этиши режалаштирилган эди. Ўзбекистондаги машҳур поп учлик Бруклиндаги “National” ресторанида мухлисларга янги дастури билан чиқиш қилишлари керак эди. Бироқ маълум сабабларга кўра, концерт дастури бошқа муддатга қолдирилди. Мухлислардан узр сўраган ҳолда шуни маълум қиламизки, сотилган чипталар пуллари ўз эгаларига қайтарилади. Шунингдек, концертнинг янги санаси саҳифамиз орқали кийинроқ маълум қиланади. Юқоридаги ҳолат учун мухлислардан яна бир бор узр сўраган ҳолда бизни тўғри тушунишларини сўраб қоламиз”, дейилади Лайло Галиева жойлаштирган хабарда. Ўзбекистонда хизмат кўрсатган артист Лайло Галиеванинг маълум қилишича, концерт сентябрь ойининг бошқа кунида бўлиши мумкин.\nЎқишни тавсия қиламиз Лоланинг Москвадаги концерти санаси маълум бўлди\n15:06 / 22-06-2016


22:21, 26.03.2020 // 28553\nХитойнинг Changan компанияси ўз автомобилларини коронавирусдан ҳимоя қилади\nХитойнинг Changan компанияси ўз автомобилларини бактерияларни тутиб қолишга мўлжалланган янги фильтр тизими билан жиҳозлаш ниятида. Шу орқали компания коронавирус инфекцияси тарқалишининг олдини олишга ўз ҳиссасини қўшмоқчи, деб ёзади Autonews.\nМуҳандислар салондаги ҳавони 97,7 фоизга фильтрлаб, бактерияларни тутиб қолишга мўлжалланган автомобиль ҳаво фильтрини яратди. Тизим Хитой марказий автомобиль тадқиқотлари марказининг CATARC CN95 сертификатини ҳам олишга улгурган.\nChangan’нинг янги антибактериал ҳаво фильтри 0,1 миркометр ўлчамдаги (0,001 миллиметр) зарраларни тутиб қолишга қодир. Таъкидланишича, коронавирус зарраларининг ўлчами тахминан 0,06-0,14 микрометрга тенг.\nШунингдек, компаниянинг маълум қилишича, ушбу тизим автомобиль ҳаракатга келтирилмаган вақтда ҳам автоматик равишда ҳавони тозалашга қодир. Янги антибактериал фильтрлар билан транспорт воситаларини март ойининг охирига қадар жиҳозлаш режалаштирилмоқда.\n22:29, 09.08.2020 // 131028\n11:44 Кеча // 112416\n22:49, 09.08.2020 // 110642\n23:59, 09.08.2020 // 108538\n21:32, 09.08.2020 // 108020


Наманганда қанча электр узатиш тармоғи ва трансформатор пункти қурилди?\nНаманганда қанча электр узатиш тармоғи ва...\n30.01.2019 11:47 0 435\n“Наманган ҳудудий электр тармоқлари” АЖ томонидан аҳолига сифатли энергия хизматини кўрсатиш мақсадида қатор чора-тадбирлар амалга ошириляпти.\n“2017-2021 йилларда паст кучланишли электр тармоқларини янада модернизация қилиш ва янгилаш дастури тўғрисида”ги 2016 йил 23 ноябрдаги Президент қарорига асосан “Наманган ҳудудий электр тармоқлари” АЖ томонидан 305,6 км. 0,4-10 кВли электр узатиш тармоқлари ва 185 та 6-10/0,4 кВли трансформатор пункти курилди ва модернизация қилинди.\nДавлатимиз раҳбарининг 2018 йил 18 январдаги “2018 йилда уй-жой қурилишини ривожлантириш мақсадли дастурларини самарали амалга ошириш чора-тадбирлари тўғрисида”ги қарорига асосан Наманган вилоятининг 11 та туманидаги 32 та массивда арзон уй-жойлар қурилиши белгиланган эди. Ушбу ҳудудларда 8,5 км 0,4-10 кВли электр узатиш тармоқлари ва 20 та трансформатор пункти қурилди.\nЎзбекистон Республикаси Президентининг 2017 йил 23 октябрдаги “2017-2020 йилларда шаҳарларда арзон кўп квартирали уйларни қуриш ва реконструкция қилиш дастурини самарали амалга ошириш борасидаги қўшимча чора-тадбирлар тўғрисида”ги қарорига мувофиқ Наманган шаҳрида барпо этилаётган кўп қаватли турар-жойларни электр таъминоти билан таъминлаш масаласига ҳам устувор вазифа сифатида эътибор қаратилди. Хусусан, ўтган йили бундай уйлар учун 2,1 км 6 кВли электр узатиш тармоқлари ҳамда 3 та трансформатор пункти қурилди.\n“Обод қишлоқ” дастури доирасида вилоят бўйича 61 км электр узатиш тармоқлари ва 34 та трансформатор пунктини реконструкция ва модернизация қилиш ҳамда 86 км электр узатиш тармоқлари ва 114 та трансформатор пунктини мукаммал таъмирлаш режалаштирилган. Амалда 70,5 км (115 фоиз) паст кучланишли электр узатиш тармоқлари янгидан қурилди ва 37 та (109 фоиз) трансформатор пункти ўрнатилди, 89 км (103,5 фоиз) узунликда паст кучланишли электр узатиш тармоқлари ва 118 та (103,5 фоиз) трансформатор пункти мукаммал таъмирланди.\nЎзбекистон Республикаси Президентининг 2018 йил 12 июлдаги “"Республика иқтисодиёти тармоқлари ва ижтимоий соҳаларни 2018/2019 йиллар куз-қиш даврида барқарор ишлашига комплекс тайёрлашни таъминлаш чора-тадбирлари тўғрисида"ги қарори талабларидан келиб чиқиб, “Наманган ҳудудий электр тармоқлари” АЖ томонидан электр қурилмалари ва тармоқларини 2018-2019 йиллар куз-қиш мавсумига тайёрлаш бўйича 1057,15 км 0,4-110 кВли электр узатиш тармоқлари, 7 дона 35 кВли подстанциялар, 6 дона 110 кВли куч трансформаторлари, 64 дона 35-110 кВли мойли ўчиргичлар ва 455 дона 6-10/0,4 кВли трансформатор пунктлари мукаммал ҳамда 6845,2 км 0,4-110 кВли электр узатиш тармоқлари, 268 дона 110 кВли куч трансформаторлари, 473 дона 35-110 кВли мойли ўчиргичлар ва 2221 дона 6-10/0,4 кВли трансформатор пунктлари жорий таъмирланди.\nБундан ташқари, “Косонсой-фарм” эркин иқтисодий зонаси, Наманган вилоятида ташкил этилаётган 10 та кичик саноат зоналарида электр энергияси таъминоти мунтазамлигини таъминлаш бўйича ҳам бир қатор ишлар амалга оширилди.\n“Наманган ҳудудий электр тармоқлари” АЖ\nОАВ билан ишлаш бўлими ходими\nЖамият Кеча, 15:51


Дунёнинг энг бадавлат юлдузлари\nШон-шуҳрат ўз-ўзидан ёқимли, бироқ бонус сифатида жаҳонга машҳур бўлиш жуда катта пул олиб келади. Ҳар йили дунёнинг энг бадавлат ва машҳур кишилари рўйхатини чоп этувчи Forbes экспертлари биринчи даражали юлдузлар даромадларини кузатади. Бу ҳақда Kun.uz сайти ёзмоқда.\nФутболчилар, мусиқа олами вакиллари, актёрлар — бу йил уларнинг қай бирлари бутун бир мамлакатларни сотиб олиш учун етарли пул тўплагани ҳақида билиб олинг.\nЙиллик даромади: 80 миллион доллар\nЛионель Месси, "Барселона" жамоаси учун тўп сурувчи аргентиналик футболчи. У 30 ёшгача бўлган футболчилар орасида энг юқори маош тўланувчи спортчи ҳисобланади. 2016 йилда Месси Adidas билан реклама шартномасини узайтирди ва 27 миллион долларга бойиди.\nЙиллик даромади: 83,5 миллион доллар\nКанадлик қўшиқчи ўтган цили юздан ортиқ концерт ўтказди ва бу унинг йиллик даромадини жиддий оширди. Бибер дунёнинг энг бадавлат артистларининг топ-20 рўйхатида қолмоқда. Кўнгилочар машғулотлар учун эса Кэльвин Кляйн билан тузган реклама шартномаси ортидан келадиган пулларни сарфлайди.\nЙиллик даромади: 93 миллион доллар\nReal Madrid юлдузи 2016 йилнинг охирида ўз шартномасини узайтирди ва ўзини йиллик 50 миллион доллар ставка билан таъминлади. Тахминан худди шу вақтда Nike Роналду билан миллиард долларлик суммага бир умрлик реклама шартномасини имзолади.\nЙиллик даромад: 94 миллион доллар\nАмерикалик рэпер ўтган йили нақ икки кучли турни амалга оширишга муваффақ бўлди - Summer Sixteen ва Boy Meets World, бу эса унинг молиявий ҳолатини сезиларли даражада яхшилади. Умуман олганда. Дрейк дунёнинг энг стриминг рэп-артисти ҳисобланади - онлайн унга жуда яхши даромад келтиради. Боз устига, Дрейк Apple, Sprite ва Nike компаниялари билан бир неча шартнома имзолади.\nЙиллик даромад: 95 миллион доллар\nМашҳур "Ҳарри Поттер" муаллифи 20 йил аввал дунё юзини кўрган лойиҳасидан ҳануз дивидендлар олади. Франшизанинг навбатдаги қисми "Фантастик йиртқичлар ва улар яшовчи макон" 812 миллион доллар фойда келтирди. Бу эса сеҳргарлар тарихи ҳали узоқ давом этишини билдиради.\nЙиллик даромади: 105 миллион доллар\nForbes маълумотларига кўра, Бейонсе биргина Formation World Tour учун тахминан 250 миллион доллар ишлаб олган. Бундан ташқари, Tidal оқим сервисининг салмоқли улуши қўшиқчига тегишли, у ерга жуда катта пуллар сармоя қилинади.\nЙиллик даромад: 130 миллион доллар\nПи Дидди нафақат мусиқий билими, балки тадбиркорлик даҳоси экани билан ҳам машҳур. У ўзининг либослар коллекцияси сотувидан жаҳон бўйлаб уюштирадиган турларига нисбатан анча кўп пул топади. Бунга Ciroc элита ароғи ишлаб чиқарувчилари билан тузган кўп миллионлик шартномасини қўшсак, қарабсизки, қаршингизда дунёнинг энг бадавлат мусиқачиси!\nҚўшилди: 09 12 2017 йил\nҚизиқарли фактлар, Дунё\nУлар учун барчаси муҳайё. Энг кўп маош олувчи ТОП-10 футболчи\nAlterEgo, Beeline, Jizzakh community, MXX, U23, ЎФА, Дўстлик, Жиззах, Зафаробод, Зулфия, Массачусетс, Пора, СТВ, Смартфон, Тарих, Фейсбук, Франция, ЯТТ, Янги солиқ концепцияси, аэропорт, блогер, газета, дунё, ижтимоий тармоқ, йўллар, коррупция, мансаб, мижоз, наврўз, назорат, обуна, партия, солиқ, тв, тилла, фоторепортаж, чиқинди, ўқ, ҚҚС, ҳикоя


Бўстонлиқда ҳайдовчи 3 фуқаро ва 3 машинага зарар етказди\n18:26 / 12.10.2018 6602\nТошкент вилояти Бўстонлиқ туманида ҳайдовчининг мастлиги сабаб рўй берган автотранспорт ҳодисаси оқибатида 3 нафар фуқаро жароҳатланиб, туман тиббиёт бирлашмасининг жонлантириш бўлимига ётқизилди, деб ёзмоқда ЎзА.\nВилоят ички ишлар бошқармасидан маълум қилинишича, қибрайлик 24 ёшли Д.И. бошқарувидаги Нексия русумли автотранспорт воситаси билан туманнинг Қоронқул маҳалласи ҳудудида “Матиз“ русумли автомашинанинг орқа томонидан тўқнашиб кетган. “Матиз“ бошқаруви йўқолиб, йўлда думалаб кетган ва йўлнинг ўнг томонида турган “Спарк“ русумли автомашинага урилган. Шундан сўнг йўл четидаги пастликка қулаган.\nМазкур автотранспорт ҳодисаси туфайли “Матиз“ автомашинаси бошқарувида бўлган Д.Э. ҳамда йўловчилари О.П. ва Л.К. тан жароҳати олиб, туман тиббиёт бирлашмасининг жонлантириш бўлимига ётқизилган.\nОлиб борилган ўрганишлар жараёнида ҳайдовчи Д.И. транспорт воситасини маст ҳолатида бошқаргани аниқланган.\nФуқаро Д.И.га нисбатан тегишли тартибда жазо чоралари кўрилмоқда.\nТошкент вилоятида фоторадарлар орқали бир ҳафтада 4800дан ортиқ қоидабузарлик аниқланди


АЛАМ ва ҚАЛАМ (нур қайтарувчи нимча тўғрисида мулоҳазалар) / Ўзбекистон янгиликлари, энг сўнгги хабарлар\nМулоҳаза 10 Шархлар 8281 кўрилди\nмар 14 / 2016\nНур қайтарувчи жилет керакми? Албатта керак. Қачонки, кунни қоронғу вақти бўлса, сиз кетаётган йўл ёритилмаган бўлса, мабодо балонингиз панд бериб уни алмаштириш керак бўлса ва алмаштириш лозим бўлган балон автомобилни чап томонида бўлиб чиқса, аваринка ёқиб қўйилган ҳолда ва огоҳлантирувчи учбурчак белгини «англай олмаган» орқадан келаётган ҳайдовчи нур қайтарувчи жилетни кўриб (албатта кийиб олган бўлсангиз) ҳушёр тортиши керак. Шу ҳолатда келиб чиқиши мумкин бўлган инсоний талофат олди олинади.\nЭнди савол, айни шу ҳолат юзасидан дейлик бир йилда қанча одам жабр кўради? Тушунишимча (ва тушунтиришларича) нур қайтарувчи жилетдан мақсад инсоний талофатни олдини олиш. Энди яна бир савол: Ўртача статистик бир йилда авто авариялар (ДТП, ЙТҲ)да хавсизлик ёстиқчалари (Airbag) йўқлигидан қанча киши жабрланади? Қанчаси умрбод ногирон бўлиб қолади? Қанчаси ҳаётдан кўз юмади?\nБу ЙТҲда жабр кўриш учун юқорида санаб ўтилган сабабларни бўлиши ҳам шарт эмас. Аминманки, ЙТҲда xавфсизлик ёстиқчалари йўқлигидан ҳалок бўлаётганлар сони, нур қайтарувчи жилет йўқлигидан ҳалок бўлаётганлардан кўп, бир неча ўн баробар кўп. Соғлом фикрли киши буни рад этмаса керак. Инсон xавфсизлигини таъминлаш муҳим экан (ҳар ҳолда бизга шундай тушунтиришаябди), муаммони энг долзарб нуқтасидан ечилмайдими? Масалалар ҳал этилаётганида муҳимлик даражасидан келиб чиқилмайдими? Олий таълимда МАНТИҚ фани бекорга ўқитилмаса керак? Битта ўзгартириш билан ҳайдовчиларни қўшимча жиҳоз харид қилишга мажбурлаш мумкину.\nНега битта қарор билан ЎзАвтоСаноатни 100% автомобилларни хавсизлик ёстиқчаси билан ишлаб чиқаришни талаб этиш мумкин эмас? Ёки ЙТҲ келиб чиқишида асосий сабаблардан бири бўлган, йўлларнинг сифатсизлиги, йўл чизиқларини, йўл белгиларини талабга жавоб бермаслиги оқибатида қанча инсон (ҳайдовчи, йўловчи, пиёда) тан жароҳати олади. Аминманки, бу ерда ҳам жилет йўқлигидан жабр кўрувчилардан 10 баробар кўп бўлади.\nМенга бир нарса доим қизиқ, бизда айни муаммони ўзини ечишни эмас, атрофида айланиб юришни яхши кўрамиз. Дейлик, ўша нур қайтарувчи жилет масаласида, нега қатнов бўладиган йўл қоронғу бўлиши керак, ёритиб қўйилсин. Йўллар равон ва тоза бўлса балон ҳам тешилмайди. Демак жилетга ҳам ҳожат қолмайди. Ахир ҳайдовчи шулар учун йўл солиғини (бензин, дизелда литрдан; газда кубига) тўлайди-ку. Агар xавфсизлик аввал шу даражага кўтарилиб кейин жилет талаб этилса ана унда гап-сўзсиз ҳамма амал қила бошлайди, худди ривожланган давлатларга ўхшаб. Фуқаролар англайдиларки, хавсизликка талаблар такомиллашиб боряпти. Масалани ечишда пала-партиш чоралар билан йўлларда ҳаракатланиш xавфсизлигини тартибга солиб бўлмайди. Зинани биринчи поғонаси қолиб, тўртинчисига қадам қўйиш мумкин эмас.\nМуаллиф: Бакир Назаров\n25 март 2016, 10:42\nМавзу зор лекин. Фақат бу нарсала амалга ошишига эхеееее канча вақт кере. Химоя ёстиқчалари дисми????? Бу кулгили. Чунки арзимган соат кўйилмаса машинани позитцаси ўзгариб кетадику сиз (AIRBAG) ни гапирасиз. Хар бир автомобил замон талабларига жовоб бериш керек но афсус. Бизнинг автомобиллар замон талабидаги автомобиллар экспортга чиқаётганларини курсела хавасила келади. Шу автомобиллар биза ишлаб чиқарилганми диб. Бизани уша экспорт қилинаётган давлатлардан катимиз кам. Хар бир автомобилли 2 ёки 3 та позитцаси бўлади. А бизада 10 та позица. Позицалар люк, диска баллон, салон обшивкаси ва каробкага қараб фарқланади. Соат, ушлагич, кондиционер, туман қайтарувчи чироқ, эшик ва ён ойналар рангини фарқи, ABS, магнитофон, қушимча никилли акссесуарлар ва х.к. лар билан фарқланмиди.\nТўғри муаммоли савол кўтарилибди.Йўл ҳаракатида жилитгача қилиниши лозим бўлган ишлар бор. Демак, аҳолининг фикрларини ўрганиш лозим. Кўпроқ тан жароҳатларининг сабаблари таҳлил қилиниши лозим. Уни бартараф этиш лозим. Жилетда битта ўлим десак, бошқа сабабларда ўнта ўлимдир. Биз ва сиз сайлаган депутатлар бош қотириши керак.\n16 март 2016, 13:57\nМехмон 16 март 2016, 12:07 жавобли изоҳга. Сизни дилингизни хафа қиладиган гап ёзмоқчи эмасдим. Фақат ҳозирги долзарб мавзу бўлаётган дунёдаги нотинчлик оқибатида кўплаб инсонларнинг хаётидаги жидий ўзгаришлар, шикастланишлар одамни юрагини ғаш қилиб юборяпди.\nБаралла айтмоқчиманки, юртимизга, юртимизнинг тинчлигига кўз тегмасин! Юртбошимиз бизнинг бахтимизга омон бўлсинлар! Худонинг ўзи уларни ва мамлакатимизни, қолаверса бутун дунёни шундай балолардан асрасин!\n16 март 2016, 12:07\nМехмон 15 март 2016, 15:25 га жавоб Сизнинг гапингиз хозирги долзарб мавзу мен бир гапириб куювчи холос агар гапларим инобатга олинса борми масалан Сиз айтган муаммони барча дуне мусулмонлари жума кунларида бир соатни мулжал килиб онлайн равишда микрофонда муфтий жаноблари тинчлик сураб емонларни Узига топшириб дуо килсалар ва шу пайт хамма мамлакат мусулмонлари Омиин деса купчиликни дуоси ижобат булар эди худди футболни тугридан тугри олиб беришадику шунга ухшаб эх бундай гаплар езувда холос .\n16 март 2016, 10:42\nМакола жуда тугри ёзилган, аммо конунчилик палатаси депутатлари ва сенаторлар Йўллар равон ва тоза булиши учун конунга узгартириш киритишга акллари етмайди шекилли\n15 март 2016, 15:25\nМехмон 15 март 2016, 13:48 изоҳига. Сизни айтганингиз доим бўлиб келаётган бўлса, айтинг дунёда бўлаётган урушлар тинчисин, бегуноҳ инсонлар, гўдаклар, болакайлар ўлиб кетяпди бу терактлар оқибатида.\n15 март 2016, 13:48\nМавзу яхши энди шу мавзудан келиб чикиб яна таксистларга карши карор чикмаса булди , масалан балончадан фойдаланиш учун еки биринчи ердам курсата оладими деб имтихон килишиб куришади.Кейин енгил автомобиллар вой дод деб линиядан чикиб кетади кейин отайул автобусларига хамма мажбур булади караб туринглар мени айтганим доим булиб келяпти\n15 март 2016, 12:11\nБу бемани нур кайтарувчи жилет ва бошка кушимча маблаг талаб килаётган мажбурий воситалар халкка, хайдовчиларга жуда малол келмокда\n15 март 2016, 09:15\nМақолада ёзилган холатлар хаммаси жуда тўғри. Лекин энг ачинарлиси ушбу муаммолар шу мақоланинг ўзида қлиб кетади. Буни хал қилишни хуч ким ўйлаб хам кўрмайди. Афсус.\n14 март 2016, 23:48\nGap yoq olg'a, bo'larkanu odamni yuragidagi gaplarni yozsa


Тиббиёт соҳасига эътибор кучаймоқда | "Адолат" СДП\nТиббиёт соҳасига эътибор кучаймоқда\nМуҳтарам Президентимиз Шавкат Мирзиёевнинг 2020 йил 29 декабрь куни Олий Мажлисга йўллаган Мурожаатномаси халқчил ва ҳаётийлиги билан ҳар биримизнинг олдимизга улкан вазифаларни белгилаб берди.\nМаълумки, пандемия бутун дунё қатори мамлакатимиздаги тинч ҳаётга ҳам ўз таъсирини ўтказмасдан қўймади.\nДавлатимиз раҳбарининг тўғри ва одилона тутган йўл сабаб, пандемиянинг биринчи кунларидан бутун бошқарув тизими ва барча тиббиёт муассасалари фавқулодда иш режимига ўтказилди.\nҚисқа муддатда ҳудудларда барча шароитларга эга бўлган 30 минг ўринли даволаш масканлари ташкил этилди ва керакли дори-дармонлар ва энг замонавий диагностика воситалари билан таъминланди.\nАйниқса, фуқароларимиз томонидан карантин талабларига ҳурмат билан қаралди. Синовли кунлар ҳар биримизни “Саломатлик – туман бойлик” тамойилини дилдан ҳис этишига ундади. Пандемия сабаб одамларни ўз соғлиқларига эътиборли бўлиш, санитария-гигиена талабларига риоя этиш, тозалик ва ободонлаштириш ишларига дахлдорлик ҳисси янада ошди.\nКим ўзарга уюштирилаётган тўй ва базмлар ихчамлаштирилди, дабдабабозлик, исрофгарчиликларнинг олди олинди.\nЎз пайтида кўрилган тезкор ва тизимли чоралар натижасида юртимизда осойишта ҳаёт давом этмоқда.\n2021 йилни “Ёшларни қўллаб-қувватлаш ва аҳоли саломатлигини мустаҳкамлаш йили” деб номланишининг ўзи инсоннинг саломатлигидан буюкроқ бойлик йўқлиги, инсон манфаатлари энг олий қадрият эканини ифодаламоқда.\nБу эса ўз навбатида тиббиёт соҳасига қаратилган эътиборда кўринмоқда.\nХусусан, соғлиқни сақлаш соҳасини моддий-техник базасини мустаҳкамлаш, диагностика ва даволаш жараёнларига рақамли технологиялар, инновацион ёндашувларни татбиқ қилиш ва бошқа вазифалар аҳоли саломатлигини кўзлаб амалга оширилаётган саъй-ҳаракатлардир.\nМухтасар айтганда, аҳоли саломат бўлса, фарзандларимиз соғлом ва комил инсонлар бўлиб вояга етишади. Фарзандлари соғлом юрт эса албатта қудратли бўлади.


Анчелотти, Пойет, Френсис. Футболдаги ажабтовур истеъфолар\nСпорт 12:43 / 07.05.2020 7450\nИш берувчи: «Кристал Пэлас»\nТуғилган кунига совға сифатида шартномаси бекор қилинди.\n2003 йилнинг апрель ойи. Чемпионшип мавсуми тугашига 6 ўйин қолганди. «Бургутлар» турнир жадвалининг ўрталарида жойлашиб олишган. Аммо бошқарув раиси Саймон Жордан жамоаси плей-офф зонасидан ўрин олишини истади. Фрэнсисни истеъфога чиқариш орқали, у футболчиларга қўшимча туртки бермоқчи бўлди.\n«Мен Премьер Лигага чиқиш ўтида ёняпман ва кафолат бераманки, янги мураббий билан биз бу маррага эришамиз. Треворга эса, меҳнатлари учун миннатдорчилик билдириб, келгуси ишларида омад тилайман», деди Жордан.\nЎша мавсумни «Пэлас» 14-ўринда якунлади. Мақсадга эришилмади. Лекин бу истеъфонинг Тревор учун қизиқ жиҳати, айнан туғилган кунида содир бўлгани эди.\nЖордан ўша кунларни интервьюлардан бирида эслаб ҳам ўтди: «Тревор бу қарорни жуда оғриқли қабул қилди. У шунчаки эшитиб ўтирди ва кейин «бугун менинг туғилган куним-ку?» деди. Мен нима қилишни билмай қолдим ва қўлига Р45 (Англияда ишловчига иш тугаганда бериладиган сертификат) тутқаздим».\nКейинги мавсумда Жордан ўз орзусига эришди ва «Кристал Пэлас» Премьер Лигага йўлланма олди. Аммо у ерда атиги бир йил қолди, холос. Юқорига кейинги чиқиш анча йиллардан сўнг, 2012/13 йилги мавсумда рўй берди. Шундан буён «бургутлар» АПЛнинг барқарор клубларидан биридир.\nИш берувчи: «Торки Юнайтед»\nЎн дақиқа ўтиб, ишидан айрилди.\n2007 йил майда «Торки Юнайтед» раҳбари Майк Бейстон Лерой Росеньорни бош мураббий сифатида тасдиқлади. Англия ўсмирлар терма жамоаси собиқ футболчиси, КПР, «Фулҳэм» ва «Вест Ҳэм» клублари сафида ўйнаган Лерой «Глостер Сити», «Брентфорд» каби жамоаларда ишлашга ҳам улгурганди.\nТайинловдан бироз ўтиб, Бейтсон клубга тегишли акцияларнинг 51 фоизига таклиф олади ва уни қабул қилади. Натижада у жамоада бошқарув қарорларини қабул қилиш ваколатини ҳам бой берди. Янги хўжайинларнинг эса ўз режалари бўлган ва улар бош мураббийликка Пол Баклни олиб келишди.\n«У яқин келажакда клубни сотиш нияти йўқ эди» – деб эслайди Росеньор ВВС нашрига берган интервьюсида – «мен пайшанба куни матбуот анжуманида қатнашдим, барча саволларга жавоб бердим. Орадан ўн дақиқа ўтиб, Майк менга телефон қилди ва акцияларини сотганини айтди. Кейин эса, янги корсорциум келаётгани, улар клубга ўз одамларини жалб қилишаётгани ва у ерда менга ўрин йўқлиги ҳақида хабар қилишди».\nИш берувчи: «Саутҳемптон»\nИстеъфоси ҳақида телевизордан эшитган.\n2013 йил январи. Найжел Эдкинс – шунчаки, «Саутҳэмптон»ни учинчи лигадан АПЛга қадар чиқариб борган мураббий холос, унга истеъфо ҳақида айтиш шартми? Эдкинс шунчаки мураббий эмас, футболчилар учун ота ҳам эди. Ўйинчиларнинг ўзи ҳам бу ҳақида эшитиб қаттиқ тушкунликка тушиб қолишди. Лекин айтиш керакки, истеъфо сабаби ёмон натижалар бўлган, «авлиёлар» хавфли зонадан атиги 3 очко олдинда эди, холос.\n«Найжел ҳаммасига фалсафий нуқтайи назардан қарарди ва эртага ёки индинга бу иш содир бўлишини сезганди. Аммо истеъфонинг шакли жуда хунук бўлди», деганди клубдаги манбалардан бири.\nНиҳоят, клуб раҳбари Никола Кортезе мураббий билан шахсан учрашди ва бу ҳақида гаплашиб олишди. Янги бош мураббий сифатида Маурисио Почеттино олиб келинди ва бу жуда зўр қарор бўлганини кейинчалик билиб олдик.\nИш берувчи: «Тоттенҳэм Ҳотспур»\nТанаффус пайтида истеъфога чиқарилаётганидан хабар топганди.\n2007 йилга келиб Мартин Йол «Тоттенҳэм»да уч йил ишлаб қўйганди. Аммо янги мавсум стартидаги натижалар клуб амбицияларига унчалик ҳам мос келмади. Жамоа дастлабки ўн ўйиндан атиги бир марта ғалаба қозонди ва бу охирги 19 йилдаги энг ёмон старт эди.\nШунинг учун Дэниел Леви ва спорт директори Дэмиен Комолли маслаҳатлашиб, клубга янги мураббий олиб келишга қарор қабул қилишди. Испаниялик Хуанде Рамос билан келишиб ҳам қўйилди ва айнан у нидерландиялик мураббийнинг ўрнини эгаллаши лозим эди. Ҳозирча сир бўлиб турган қарор ошкор бўлиб қолмагунча, ҳаммаси яхши эди.\n«Тақачилар» УЕФА кубоги доирасида «Хетафе» билан ўйнаётганди. Ўйин пайтида Левининг қарори қайсидир йўллар билан оммага чиқиб кетди ва бутун стадион бундан хабар топди. Мартин Йол эса, бу ҳақида танаффусда, кийим алмаштириш хонасида ўтирганида эшитди. Дўсти смс орқали Леви уни истеъфога чиқармоқчи экани ҳақидаги хабарни жўнатганди.\nАйтиш керакки, вазиятнинг ичида бўлган кўпчилик учун бу у қадар сюрприз бўлмаган, зеро «Тоттенҳэм» расмийлари Пол Кемсли ва Жон Александр икки ой олдин Испанияда Рамос билан музокаралар чоғида инсайдерларнинг эътиборига тушиб қолганди.\nХуанде Рамос «Тоттенҳэм»да муваффақият қозона олмади ва атиги бир мавсумдан сўнг истеъфога чиқарилди. Унинг ўрнига келган Ҳарри Реднапп эса тўрт йил давомида клубни яхши бошқариб, ҳатто Чемпионлар Лигаси плей-офф босқичида ҳам ўйнатди.\nИш берувчи: «Дрина»\nЎз истеъфосидан Facebook орқали хабар топади.\nТелевизор, смс? Бугунги даврда бошқа йўллар ҳам бор. Босниянинг «Дрина» клуби мураббийи Владица Пертович фейсбукдаги саҳифа орқали ўз истеъфосини билиб қолганди.\nМутахассис ёзги мавсумолди тайёргарликлар даврида клубни қўлга олганди, лекин мавсум яхши бошланмади. «Дрина» стартдаги ўн ўйинда атиги икки ғалабага эришиб, турнир жадвали охирига тушиб кетди. 2015 йилнинг сентябрида, клубнинг расмий фейсбук саҳифасида Петрович учун нохуш хабар эълон қилинди.\nЭнг қизиғи, мураббий ўша хабар остига изоҳ ёзиб, клубга миннатдорчилик билдирди ва жуда кўп «лайк»лар йиғиб олди.\nИш берувчи: «Брайтон энд Ҳоув Альбион»\nТВ-Шоуда ўтириб, ўз истеъфоси ҳақида эшитди.\nУругвайлик Густаво Пойет 2009 йилда Биринчи лигада иштирок этган «Брайтон» мураббийига айланди. Бу Пойетнинг мустақил равишдаги илк фаолияти эди. Англиянинг учинчи дивизиони ҳисобланган лигада «Брайтон»ни олиб қолди ва келаси мавсумда чемпионга айлантирди. Раҳбарият мураббийнинг муваффақиятларини муносиб баҳолаб, беш йиллик шартнома таклиф қилди. Чемпионшипда Пойет шогирдлари ҳатто плей-оффга қадар етиб боришди, аммо АПЛ йўлланмасини «Кристал Пэлас»га бой бериб қўйишди.\nМавсум якунлангач, Гус ВВС мутахассиси сифатида Конфедерациялар кубогида ишлади. 2013 йилнинг июнида Пойет Испания ва Нигерия ўртасидаги баҳсни таҳлил қилар экан, бошловчи Марк Чепмен «Брайтон» расмий сайтида пайдо бўлган хабарни ўқиб қолди. У ерда Густаво Пойетнинг истеъфога чиқарилгани ёзилганди. Мураббий ўзини яхши тутди, ҳатто шу тариқа ишсиз қолган илк мураббий бўлганини айтиб, ҳазиллашди ҳам.\n«Брайтон» 2017 йилга келибгина Англия Премьер Лигаси аъзосига айланди.\nИш берувчи: «Челси»\nКийим алмаштириш хонасига кетаётиб, ишдан бўшатилди.\nКарло Анчелотти «Челси»даги илк мавсумида (2009/10) клуб тарихидаги илк дублни қайд этди – лондонликлар ҳам чемпионатда, ҳам Англия кубогида ғолиб чиқди. Аммо иккинчи мавсум унақа сермаҳсул бўлмади. Анчелотти учун 2-ўрин жуда ёмон натижа эди, бунинг устига Роман Абрамович янаям оғирроқ қарорни тайёрлаб қўйганди.\n2011 йилнинг майида «кўклар» Ливерпулга, «Эвертон» билан ўйинга отланишди. «Эвертон» бир футболчи кам бўлиб қолганига қарамасдан, Бэкфорднинг голи эвазига ғолиб келишди. Аслида анча аввалроқ, «Олд Траффорд»да керакли ғалабани қўлга кирита олмаган «Челси» чемпионлик имкониятини бой бериб бўлганди.\nЎйин якунлангач, «Гудисон Парк» стадиони туннелида Анчелоттини «Челси» ижрочи директори Рон Гурлей кутиб турарди. Якунланган мавсум учун миннатдорчилик билдириш эмас, клуб мураббийни вазифасидан озод қилаётгани ҳақидаги хабарни айтиш учун. Клуб мураббий ҳеч бўлмаса, Лондонга қайтишини кутмагани, унга нисбатан ҳурматсизлик эди. Ўшанда Анчелотти сўнгги саккиз йилда истеъфога чиқарилган 6-мураббий бўлганди.\nАнчелотти тортишиб ҳам ўтирмади – «Мен бу ерда фантастик икки йилни ўтказдим ва бу қарорни ҳурмат қиламан. Бу ерда қилинган ишлар билан фахрланаман ва энди келажак ҳақида ўйлашни бошлайман».\nАбрамович италиялик мутахассиснинг ўрнига ўша пайтда футбол оламига янги қон сифатида кириб келган Андре Виллаш Боашни таклиф қилди. Португалиялик мураббий мавсум охиригача етиб бормади, унинг ўрнини эгаллаган бошқа бир италиялик мутахассис Роберто Ди Маттео эса, ўша йилнинг ўзидаёқ «Челси»нинг Чемпионлар Лигаси ғолибига айлантирди.


Kasalliklar bo'yicha barcha ma'lumot ҚАНДАЙ СУВ БИЗ УЧУН ФОЙДАЛИ? » DAWO.UZ\nҚАНДАЙ СУВ БИЗ УЧУН ФОЙДАЛИ?\nАлбатта биз инсонлар, нафақат инсонлар, балки дунёдаги барча тирик жонзотлар сувсиз хаётимизни тасаввур эта олмаймиз. Сув бизни тириклик манбаимиз, хаётимиз асосидир. Истеъмол қилаётган сувимиз қандай сифатлар билан сифатланган бўлиши керак? Бу хақда бир неча юз йил аввал Хиндистонда яшаб ижод этган бобомиз, подшох З.М. Бобурнинг машхур шахсий табиби Мухаммад Юсуфий табобатга оид назм билан ёзилган форсча "Ейиладиган ва ичиладиган нарсалар хақида рисола " китобида хозирги олимларимиз кашф этган илмий хулосаларини ўша асрдаёқ айтиб кетганлар.\nСув ичмоқликни агар айласанг хаёл,\nАнхор сувидан сен айла истеъмол,\nҚара, унда бўлсин бир неча хислат,\nШундагина бўлмас унда ҳеч иллат.\nБиринчиси, тош узра бўлсин у равон,\nИккинчиси, баланддан оқсин паст тамон,\nУчинчиси, вазни хам енгилроқ чиқсин,\nТўртинчиси, бўрондек чарх уриб оқсин,\nБешинчиси, йўл узра бирорта нодон,\nИфлослаб қўймасин уни ногохон.\nОлтинчиси, гўзаллар лабидек ҳалол,\nЕттинчиси, майли келса ҳам қаёқдан,\nМехри нур сувидек келсин узоқдан.\nШундай сув бўлса сенга муяссар,\nКасаллик хеч қачон қилмагай асар.\nХозирги кунда юқоридаги сифатлар билан сифатланган сувни топиш осон эмас албатта. Истеъмолимиздаги сувларни қандай қилсак у "тирик” ва шифобахш сувга айланади. ("тирик сув” - ёмон ахборотлардан холи, сувни майда кристалларидан (қор, муз парчаларидан) хосил бўлган, енгил, ишқорий характердаги сув хисобланади.) Бунинг учун водопоровод сувидан олиб бир кун устини қисман очиб қўямиз. (хлор ва фтор газлари чиқиб кетиши учун) кейин уни 95 градусгача қиздирамиз. (Қайнашга оз қолади.) Совутилган сувни музлаткичга қўямиз. 4 соатдан сўнг сувнинг юза қисмида хосил бўлган биринчи яхни олиб ташлаймиз.( Захарли дейтрий моддаси йиғилган бўлади.) Яна шу сувни музлаткичга қўямиз. Хосил бўлган муз парчасини олиб уни остки қисмини ҳам тўкиб юборамиз (Оғир метал тузлари ва химиявий бирикмалар чўкиндиси бўлади. Агар сувни хаммаси музлаган булса, эритилгандан сўнг остки қисми тўкиб юборилади.) Муздан тушган сув биз учун фойдали тирик сувга айланади.\nКелгуси мақолаларимизда "тирик”ва "ўлик ”сувлар, уларнинг фойдали хусусиятлари хақида тўхталиб ўтамиз.


Хитой янги ташаббуси: ким тарафдор, ким қарши? - BBC News O'zbek\nХитой қадимги Буюк Ипак йўлини қайта тикламоқчи. Шу мақсад йўлида таклиф этаётган "Бир белбоғ, бир йўл" ғояси дунёда хавотир, шубҳа ва инкорлар билан ҳам қарши олинмоқда.\nИнглиз тилида "One Belt, One Road", рус тилида "Один пояс, один путь", ўзбек тилига эса "Бир қутб, бир йўл", "Бир белбоғ, бир йўл" ёки "Бир макон, бир йўл" деб таржима қилинаётган ғоянинг муаллифи Хитой Президенти Си Цзинпин экани хабар қилинмоқда. Хитойнинг давлат ахборот агентлиги Синьхуа ушбу лойиҳа мазмунига бағишланган қисқа видео эълон қилган, бу видеода Президент Си Цзинпин Шарқнинг қадимги донолигини бугунги дунёнинг фаровонлиги ва тараққиёти йўлида ишлатишга чақиради.\nЖаноб Шига шахсан жаноб Каримовнинг ўзи гидлик қилди\nХитой "Бир белбоғ, бир йўл" ташаббуси доирасида янги автомобиль ва темир йўлларини, кўприклар ва саноат паркларини, бандаргоҳ ва нефть қувурларини қуришни, йўл-йўлакай янги конларни ўзлаштиришни таклиф қилмоқда. Янги ташаббус товарлар ва капитал экспортини кўпайтиради, янги ишлаб чиқариш ва иш ўринларини барпо этади, қайси давлат ушбу ташаббусга қўшилган бўлса, ундан манфаатдор бўлади, демоқда Хитой раҳбарлари. Хусусан, Пекиндан чиққан тезюрар поездни бир кунда Олма-Отага, икки кунда Москвага етиб борадиган қилишмоқчи. Ўзбекистоннинг Қамчиқ довонидаги темир йўл туннели ушбу ташаббус таркибидаги лойиҳа бўлган.\n14-15 май кунлари биринчи "Бир белбоғ, бир йўл" халқаро форуми бўлиб ўтди. Анжуманда дунёнинг 29 давлати раҳбари, 130 мамлакат вакиллари иштирок этди. Ғарб матбуоти форумга дунёнинг 65 мамлакати раҳбарлари таклиф этилганини, бироқ 40 дан ортиғи қатнашишдан бош тортгани ҳақида ёзди. Иштирокчилар орасида Ўзбекистон Президенти Шавкат Мирзиёев, Туркия Президенти Ражаб Тойиб Эрдўғон, Россия Президенти Владимир Путин, Қозоғистон Президенти Нурсултон Назарбоев, Қирғизистон Президенти Алмазбек Атамбоев, Беларус Президенти Александр Лукашенко, БМТ Бош Котиби Антониу Гутерриш, Жаҳон Банки, Халқаро Валюта жамғармаси ва бошқа халқаро ташкилотлар раҳбарлари бор эди. Меҳмон президентлар Хитой ташаббусини қўллаб-қувватлашларини билдирдилар.\nЎзининг янги ташаббусига Хитой қўшимча 124 миллиард доллар сарфлашга ваъда берди. "Бир белбоғ, бир йўл" ташаббусидаги айрим лойиҳалар аниқ бўлса, айримлари ноаниқ. Бу нарса Пекинга ўз ҳайъатини юборишни истамаган Ҳиндистон билан Хитой дипломатлари ўртасидаги даҳанаки жангга ҳам сабаб бўлди. Хитой Шинжон орқали Покистоннинг назорати бўлган, бироқ баҳсли ҳисобланадиган Кашмир ҳудуди орқали Хитой-Покистон Иқтисодий йўлагини барпо этишга бел боғлаган. 50 миллиард доллар деб баҳоланаётган лойиҳа Ҳиндистоннинг норозилигига сабаб бўлган. Ҳиндистон Япония билан ҳамкорликда ўзларининг бир неча инфраструктуравий лойиҳаларини бошламоқчи бўлиб турибдилар.\nImage caption Президент Мирзиёев Пекинда "Бир белбоғ, бир йўл" халқаро форумида иштирок этди.\nЖаноб Си қайғуси нима - дунёми ё ўз мамлакати?\nЛондонда нашр қилинадиган "Financial Times" рўзномаси ушбу ташаббус Хитой манфаатига хизмат қилади, деб ёзади. Бу мамлакатнинг ётқизадиган сармоялари ҳам бор, йирик лойиҳаларни рўёбга чиқариш борасида тажриба ҳам орттирган. "Хавотирли томони шуки, бу режа Хитой иқтисодининг энг ёмон нарсаларини ҳам ташқарига экспорт қилади, шундоқ ҳам ҳозир босим остида қолган мамлакатнинг молиявий тизимига тарангликни кучайтиради".\n"Financial Times"га кўра, Хитой бир неча ўн йиллик давомида иқтисодий экспансияни амалга ошириб келди. Давлат бошқаруви остидаги ишлаб чиқарувчилар сармояни ҳар доим ҳам оқилона йўналтирганлари йўқ, оқибатда кўпгина саноат соҳаларида ишлаб чиқариш қувватлари талабдан зиёд бўлиб кетди.\nМирзиёевни Хитойда қандай кутиб олишди?


— нотўғри! Бу тизимда қайта топшириш тушунчаси мавжуд эмас. Фақат Қайта ўқиш мумкин. — Қайта ўқиш нима, нега керак? — Қайта ўқишни қайта ... Қайта ўқишни қайта топшириш ёки жарима билан адаштириш керак эмас. Қайта ўқиш ўз номи билан — Қайта ўқиш. Яъни, талабалар ушбу фанни қайтадан ...


«Ювентус» қишки трансфер ойнасида Погба учун «МЮ»га Дибалани таклиф қилмоқчи\n«Ювентус» клуби қишки трансфер ойнасида «Манчестер Юнайтед» яримҳимоячиси Поль Погбани яна Италияга қайтаришга уриниб кўради.\nTuttosport’нинг хабар беришича, Турин клуби раҳбарияти январь ойида Поль Погба трансфери борасида «Манчестер Юнайтед»га таклиф жўнатишни режалаштирмоқда. «Ювентус» молиявий муаммолар туфайли франциялик яримҳимоячи учун трансфер маблағи эмас, ўз ҳужумчиси Паоло Дибала билан ўзаро алмашишни таклиф қилмоқчи. Аргентиналик форвард ҳам янги шартномаси масаласида туринликлар билан келиша олмаётгани боис, яхшироқ таклифга кўниши тахмин қилинмоқда.\nЭслатиб ўтамиз, аввалроқ, франциялик яримҳимоячининг агенти Мино Райола Погбанинг «Ювентус» ёки «Реал»га ўтиши мумкинлиги ҳақида гапирган эди.


Истанбулда аэропорт яқинидаги автобус ҳалокати 5 кишининг умрига зомин бўлди (фото) - xabar.uz\nИстанбулда аэропорт яқинидаги автобус ҳалокати 5...\n09.08.2020 13:08 0 1794\nИстанбул аэропорти яқинида Кузей Мармара автотрассасида рейсли автобус автоҳалокатга учради. Натижада беш киши ҳалок бўлди, 25 киши турли даражада жароҳат олишган, дея хабар берди шаҳар маъмурияти.\n«Бугун соат 7:00 да (Тошкент вақти билан соат 9:00) Кузей Мармара шоссесида Чифталан қишлоғи ҳудудида Карабюкдан Истанбул томон ҳаракатланаётган йўловчи автобуси кўприк тўсиғига бориб урилган. Ҳодиса жойига ўт ўчирувчилар, полиция ва тез ёрдам гуруҳи зудлик билан етиб борган. Дастлабки маълумотларга кўра, ҳалокат оқибатида беш киши ҳаётдан кўз юмган, 25 киши шифохонага юборилган, улардан 10 нафари, жумладан, учта бола оғир аҳволда», — дейилади хабарда.\nТуркия Истанбул автобус ҳалокати


Сайловга муддатидан олдин овоз бериш бошланди » Sensorika - Интернет центр города Навои, Узбекистан – sensorika.uz\nСайловга муддатидан олдин овоз бериш бошланди\nЎзбекистон Республикаси Президенти сайловига тайёргарлик кўриш ва уни ўтказиш билан боғлиқ тадбирлар амалдаги сайлов қонунчилиги талаблари асосида босқичма-босқич амалга оширилиб келинмоқда. Навоий вилоятида ҳам ушбу сайловга тайёргарлик кўриш ва уни ўтказиш билан боғлиқ тадбирларни вилоят марказидаги 5-Навоий сайлов округи мувофиқлаштириб бормоқда. Вилоятдаги мавжуд 333 та сайлов участкаларида сайловчилар учун барча шарт-шароитлар яратилган. Сайловчилар танишишлари учун сайловчилар рўйхати, Ўзбекистон Президентлигига номзодларнинг таржимаи ҳоллари кўринадиган жойга жойлаштирилган. Бугун 19 мартдан бошлаб амалдаги белгиланган тартибларга кўра участка сайлов комиссияларида сайлов куни маълум бир сабабларга кўра сайлов участкаларига келиб овоз бера олмайдиган сайловчилар муддатидан овоз беришни бошладилар. Сайлов қонунчилигига киритилган ўзгартиришларга кўра Ўзбекистонда олдиндан овоз бериш 19 мартдан 27 мартгача давом этади. Сайлов куни ўз яшаш жойида бўлиш имкониятига эга бўлмаган сайловчи муддатидан олдин овоз бериш ҳуқуқига эга. Бундай ҳолларда сайловчиларнинг бошқа маъмурий ҳудудга ёки хорижга кетаётгани тегишли ҳужжатлар билан тасдиқланган бўлиши керак. Шундан кейин уларга сайлов варақалари берилади. Сайлов варақаси сайловчининг овоз бериш ҳуқуқини рўёбга чиқариш воситаси бўлиб, Марказий сайлов комиссияси томонидан тегишли тартибда тасдиқланган, номзодлар тўғрисидаги маълумотлар қайд этилган, сайловчининг муддатидан олдин овоз бериш ҳуқуқини таъминловчи муҳим ҳужжат ҳисобланади. Сайлов варақаси махсус жиҳозланган яширин овоз бериш кабинасида ёки хонасида сайловчи томонидан тўлдирилади. Сайлов варақасига Ўзбекистон Республикаси Президентлигига номзодлар фамилияси, исми, отасининг исми, туғилган йили, эгаллаб турган лавозими ва иш жойи, шунингдек, номзод кўрсатган сиёсий партия номи кўрсатилган ҳолда, алифбо тартибида киритилган. Сайловда сайловчи ўзи ёқлаб овоз бераётган Президентликка номзоднинг фамилияси рўпарасида, ўнг томонда жойлашган бўш квадратга белги-крестик (плюс) қўяди. Овоз бериш вақтида биттадан ортиқ бўш квадратга белги-крестик (+) қўйилган ёки битта ҳам квадратга бундай белги қўйилмаган сайлов варақаси ҳақиқий эмас, деб топилади. Сайловчи тегишли қарор қабул қилиб бўлгач, тўлдирилган сайлов варақасини ёпиқ конвертда участка сайлов комиссиясида қолдиради. Конвертнинг елимланган жойига участка сайлов комиссияси икки нафар аъзосининг имзоси қўйилиб, улар комиссиянинг муҳри ва сайловчининг имзоси билан тасдиқланади. Муддатидан олдин овоз бериш учун зарур шарт-шароитлар яратиш мақсадида Ўзбекистон Республикаси Президенти сайловини ўтказувчи 5-\nЎзбекистон Республикаси Президенти сайловига тайёргарлик кўриш ва уни ўтказиш билан боғлиқ тадбирлар амалдаги сайлов қонунчилиги талаблари асосида босқичма-босқич амалга оширилиб келинмоқда.\nНавоий вилоятида ҳам ушбу сайловга тайёргарлик кўриш ва уни ўтказиш билан боғлиқ тадбирларни вилоят марказидаги 5-Навоий сайлов округи мувофиқлаштириб бормоқда. Вилоятдаги мавжуд 333 та сайлов участкаларида сайловчилар учун барча шарт-шароитлар яратилган. Сайловчилар танишишлари учун сайловчилар рўйхати, Ўзбекистон Президентлигига номзодларнинг таржимаи ҳоллари кўринадиган жойга жойлаштирилган. Бугун 19 мартдан бошлаб амалдаги белгиланган тартибларга кўра участка сайлов комиссияларида сайлов куни маълум бир сабабларга кўра сайлов участкаларига келиб овоз бера олмайдиган сайловчилар муддатидан овоз беришни бошладилар. Сайлов қонунчилигига киритилган ўзгартиришларга кўра Ўзбекистонда олдиндан овоз бериш 19 мартдан 27 мартгача давом этади. Сайлов куни ўз яшаш жойида бўлиш имкониятига эга бўлмаган сайловчи муддатидан олдин овоз бериш ҳуқуқига эга. Бундай ҳолларда сайловчиларнинг бошқа маъмурий ҳудудга ёки хорижга кетаётгани тегишли ҳужжатлар билан тасдиқланган бўлиши керак. Шундан кейин уларга сайлов варақалари берилади. Сайлов варақаси сайловчининг овоз бериш ҳуқуқини рўёбга чиқариш воситаси бўлиб, Марказий сайлов комиссияси томонидан тегишли тартибда тасдиқланган, номзодлар тўғрисидаги маълумотлар қайд этилган, сайловчининг муддатидан олдин овоз бериш ҳуқуқини таъминловчи муҳим ҳужжат ҳисобланади.\nСайлов варақаси махсус жиҳозланган яширин овоз бериш кабинасида ёки хонасида сайловчи томонидан тўлдирилади. Сайлов варақасига Ўзбекистон Республикаси Президентлигига номзодлар фамилияси, исми, отасининг исми, туғилган йили, эгаллаб турган лавозими ва иш жойи, шунингдек, номзод кўрсатган сиёсий партия номи кўрсатилган ҳолда, алифбо тартибида киритилган. Сайловда сайловчи ўзи ёқлаб овоз бераётган Президентликка номзоднинг фамилияси рўпарасида, ўнг томонда жойлашган бўш квадратга белги-крестик (плюс) қўяди. Овоз бериш вақтида биттадан ортиқ бўш квадратга белги-крестик (+) қўйилган ёки битта ҳам квадратга бундай белги қўйилмаган сайлов варақаси ҳақиқий эмас, деб топилади.\nСайловчи тегишли қарор қабул қилиб бўлгач, тўлдирилган сайлов варақасини ёпиқ конвертда участка сайлов комиссиясида қолдиради. Конвертнинг елимланган жойига участка сайлов комиссияси икки нафар аъзосининг имзоси қўйилиб, улар комиссиянинг муҳри ва сайловчининг имзоси билан тасдиқланади.\nМуддатидан олдин овоз бериш учун зарур шарт-шароитлар яратиш мақсадида Ўзбекистон Республикаси Президенти сайловини ўтказувчи 5- Навоий округ сайлов комиссияси ҳам тегишли чора-тадбирларни белгилади. Жумладан округ томонидан муддатидан олдин овоз бериш вақти белгиланади. Бу ҳақидаги маълумотлар жойлардаги сайлов участкалари орқали сайловчилар, кузатувчилар ва оммавий ахборот воситалари вакилларига билдирилади.


Туркий кенгаш: нега, қачон, қандай қилиб? Ташқи сиёсатимизга доир 5 саволга 5 жавоб – Yoshlar ovozi\n21.10.2019 Yoshlar ovozi\nБир ой аввал мамлакатимиз парламенти Туркий тилли давлатлар ҳамкорлик кенгашини тузиш тўғрисидаги Нахичеван битимини ратификация қилган эди. 15 октябрь куни Боку шаҳрида ўз ишини якунлаган Туркий кенгашнинг навбатдаги саммити доирасида Ўзбекистон ташкилотга тўла ҳуқуқли аъзо сифатида расман қўшилди. Мазкур нуфузли тадбирда Президент Шавкат Мирзиёев ҳам иштирок этди.\nЎзбекистон ташқи сиёсатида кўп томонлама форматга қайтаётгани, хусусан, Туркий кенгашга нима учун кирганимиз ҳақида аввалги мақолаларда ёзгандик (газетанинг 73- ва 76-сонларини қаранг). Лекин муштарийларни қизиқтираётган саволлар ҳали талайгина. Энг муҳимларига таниқли таҳлилчи-эксперт, фалсафа фанлари номзоди\nРавшан НАЗАРОВдан жавоб олдик.\n1. Туркий тилли давлатлар ҳамкорлик кенгашининг жаҳон ҳамжамиятидаги нуфузи қандай?\n— Туркий кенгаш нуфузли халқаро тузилма ҳисобланади. У 2009 йил\n3 октябрь куни Озарбайжоннинг Нахичеван шаҳрида таъсис этилган. Ўшанда ташкилотга Туркия, Озарбайжон, Қозоғистон ва Қирғизистон аъзо бўлганди.\nТуркий тилли давлатлар раҳбарларининг биринчи саммити аслида 1992 йилнинг октябрида Туркияда ўтказилган. Ўша йили Олмаотада Турк санъати ва тиллари бирлашган маъмурияти, 1998 йилда эса Бокуда Туркий тилли мамлакатлар парламент ассамблеяси ташкил этилади. Туркий кенгаш таркибида Ташқи ишлар вазирлари кенгаши, Катта мансабдор шахслар қўмитаси, Оқсоқоллар кенгаши, Халқаро турк академияси ҳам бор.\nМустақилликнинг илк йилларида Ўзбекистон ушбу ташкилот билан ҳамкорлик боғлаган бўлса-да, бироқ Нахичеван битимини имзоламаганди. Бу бўйича амалий ҳаракатлар 2018 йилда — Президентимиз Туркий кенгашнинг олтинчи саммити (Чўлпонота, Қирғизистон)да фахрий меҳмон сифатида иштирок этганидан сўнг бошланди.\n2. Туркий кенгашда етакчи мамлакат борми?\n— Бор. Туркия, маълум маънода, кенгаш фаолиятида етакчи ўринни тутади. Бу мамлакат туркийзабон давлатлар интеграциясининг бош ташаббускори ва ижрочиси эканини ҳам унутмаслик керак. Туркий кенгашнинг Котибияти Истанбул шаҳрида жойлашган. Анқарада турк маданияти халқаро ташкилоти (ТУРКСОЙ) фаолият кўрсатмоқда. Қолаверса, шу чоққача ташкилот доирасида ўтказилган ўнта саммитдан бештасига айнан Туркия мезбонлик қилганди.\nЮқоридаги ҳолатга қарамай, Туркий кенгашга аъзо барча давлатлар тенг ҳуқуқли саналади. Айтайлик, тузилманинг биринчи котиби этиб Туркиянинг таниқли сиёсий ва жамоат арбоби Халил Акынджы\n(2009 – 2014 й.й.) сайланган. Кейин бу вазифани озарбайжонлик дипломат Рамиль Гасанов (2014 – 2018 й.й.) бажарди. Ҳозир эса масъулиятли лавозимда қозоғистонлик шарқшунос олим ҳамда дипломат Бағдат Амреев фаолият юритмоқда.\n3. Туркий тилли давлатлар ҳамкорлик кенгашига аъзолик Ўзбекистонга нима беради? Биз билан ташкилотнинг келажаги қандай бўлиши кутилмоқда?\n— Туркий кенгашга қўшилгач, Ўзбекистоннинг Марказий Осиё (Қозоғистон, Қирғизистон), Кавказ (Озарбайжон), Яқин ва Ўрта Шарқ мамлакатлари (Туркия) билан янада яқинлашуви кутилади. Бу эса ташқи сиёсий майдонда ҳамфикр, маслакдошларимиз кўпайишидан далолатдир.\nЮртимиз халқаро ташкилотнинг барча таркибий тузилмаларида фаол иштирок этишдан манфаатдор. Масалан, 2019 йилда Ўзбекистоннинг Қозоғистон Республикасидаги фавқулодда ва мухтор элчиси\nСаидикром Ниёзхўжаев Нурсултонда Халқаро турк академияси президенти Дархан Кыдырали билан учрашганди. Ўзаро мулоқот чоғида икки томонлама ҳамкорлик истиқболлари муҳокама қилинди. Хусусан, Абу Наср\nФоробий, Аҳмад Яссавий, Юсуф Болосоғуний каби буюк мутафаккир аждодларимизнинг бой илмий ва маънавий меросини биргаликда тадқиқ этиш таклифи илгари сурилди. Яқинда Академия саъй-ҳаракати билан Алишер Навоий асарлари тўплами чоп этилгани қайд этилди.\nД.Кыдырали Академия Ўзбекистон ҳудудида археологик экспедициялар ўтказишга тайёр эканини ҳам маълум қилган.\n4. Туркий кенгашга қўшилишимиз жаҳоннинг қудратли мамлакатлари билан муносабатларимизга таъсир кўрсатадими?\n— Туркий кенгашга аъзо мамлакатларнинг\nгеосиёсий ориентирлари ҳар хил. Гап номутаносиблик ёки қарама-қаршилик ҳақида кетаётгани йўқ. Шунчаки, ҳар қайси давлат ташқи сиёсатини\nмиллий манфаатларидан келиб чиқиб белгилаши ва шу аснода интеграция жараёнларига қўшилишини таъкидламоқчиман, холос.\nАйтайлик, Туркия НАТО ва Европа кенгаши, Қозоғистон ва Қирғизистон эса Коллектив хавфсизлик тўғрисидаги шартнома ташкилоти (ОДКБ)га аъзо. Ўз навбатида, Озарбайжон Туркия билан ҳарбий-техник соҳада жуда яқин ҳамкорликка эга. Туркий кенгашнинг учта аъзоси — Қозоғистон, Қирғизистон, Ўзбекистон Шанхай ҳамкорлик ташкилотига қўшилган ҳамда унинг доирасида Россия ва Хитой билан ҳамкорликни ривожлантирмоқда. Марказий Осиё республикалари ва Озарбайжон МДҲга ҳам аъзо. Демакки, улар Россия билан турли масалаларда ҳамкорлик қилади.\nЮқоридаги ҳолат Туркий кенгашга кирувчи давлатларга халқаро муносабатларни ҳам кўп томонлама, ҳам икки томонлама форматда олиб боришга сира тўсқинлик қилмайди.\n4.Яқин истиқболда бизни нималар кутяпти?\n— Ўйлашимча, Ўзбекистоннинг Туркий кенгаш таркибига тенг ҳуқуқли аъзо сифатида кириши бутун туркий дунёнинг кейинги интеграциясига кенг йўл очиб беради. Иккинчи томондан, ташкилотга аъзо мамлакатлар ўртасидаги алоқалар янги босқичга кўтарилиши учун ҳам замин ҳозирланади. Бу, сўзсиз, тузилманинг ичдан мустаҳкамланишини таъминлайди.\nХалқаро интеграцион тузилма сифатида Туркий кенгаш Европа иттифоқининг кичрайтирилган моделини эслатади. У БМТ, ЮНЕСКО, ЕХҲТ, Ислом ҳамкорлик ташкилоти каби нуфузли ташкилотлар билан ҳамкорлик қилиб келмоқда. Кенгаш кун тартибига қўйилган масалалар юзасидан қарорлар ҳар томонлама муҳокама этилиб, чуқур таҳлилдан ўтказилиб, аъзо давлатларнинг талаб ва истаклари инобатга олингандан кейингина қабул қилинади.\nКелгусида Туркий кенгашга Венгриянинг қўшилиш эҳтимоли юқори. Ҳозирча бу мамлакат кузатувчи мақомига эга. Қолаверса, бир неча бор Шимолий Кипр Турк Республикаси Кенгашга аъзо бўлиш истагини билдирган. 2014 йили Бодрум саммити чоғида Туркманистоннинг тузилмага аъзо бўлиб кириш нияти борлиги маълум қилинганди. Ташкилот таркиби туркий тилли халқлар озчиликни ташкил қилувчи Албания, Босния, Герцеговина, Македонияга ўхшаган мамлакатлар, қўйингки, ҳатто 20 миллиондан ортиқ туркийлар яшайдиган Россия ҳисобига кенгайиши мумкинлиги ҳақидаги тахминлар ҳам йўқ эмас.\n“МЕНИНГ БОБОМ — БОБУР!”\n← Чет тилни билиш фазилату, она тилини билмаслик иллат эмасми?\nБарчаси ёшларга →


Соқол қўйишнинг ҳукми\nBy IxlosOrg on 02/24/2016 МАҚОЛАЛАР ТУКЛАР ҲАҚИДА\nМақоламиз аввалида инсон баданидаги тукларни уч қисмга бўлган эдик. Улар: 1. Олишга буюрилган туклар. 2. Олиш тақиқланган туклар. 3. Олишга ҳам, олмасликга ҳам буюрилмаган туклар.\nДастлаб уламоларнинг олишга буюрилган тукларга тааллуқли фикр ва далилларини зикр қилиб ўтдик.\nКелгуси мақолаларимизда, иншааллоҳ, иккинчи қисм – олиш тақиқланган туклар ҳақида сўз юритиб, бу борадаги уламоларнинг фикр ва далилларини келтирамиз.\nИнсон баданидаги олиш тақиқланган туклар қуйидаги уч нарсани ўз ичига олади:\nВояга етган хотин-қизларнинг сочи.\nСоқолга тааллуқли изланишимиз қуйидаги учта масалани ўз ичига олади:\nСоқолни ўстириш фарзми?\nСоқолни қириб олиш гуноҳи кабира ҳисобланадими?\n1- масала: соқолни ўстириш фарзми?\nДарҳақиқат, Расулуллоҳ соллаллоҳу алайҳи ва салламдан соқолни ўстриш хусусида бир қанча ҳадислар келган. Шунингдек, жумҳур уламоларнинг фикрига кўра, соқолни ўстириш фарз бўлиб, уни қириб олиш ҳаром ҳисобланади. Ҳатто баъзи уламолар соқолни ўстириш фарзлигига ижмо борлигини нақл қилишган.\nДастлаб соқолни ўстириш хусусида келган ҳадисларни зикр қилсак.\nАбдуллоҳ ибн Умар розияллоҳу анҳумодан ривоят қилинади. Расулуллоҳ соллаллоҳу алайҳи ва саллам дедилар: “Мушрикларга хилоф ўлароқ соқолни кўпайтиринг ва мўйловни қисқартиринг” [Бухорий: 5892].\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи ва саллам дедилар: “Мажусийларга хилоф ўлароқ мўйловни қиртишлаб олинглар ва соқолни ўстиринглар” [Муслим: 260].\nАбдуллоҳ ибн Умар розияллоҳу анҳумодан ривоят қилинади. Расулуллоҳ соллаллоҳу алайҳи ва саллам дедилар: “Мўйловни яхшилаб олинглар ва соқолга тегманглар” [Бухорий: 5893, Муслим: 259].\nЮқорида ўтган ҳадисларнинг барчасида Расулуллоҳ соллаллоҳу алайҳи ва саллам соқолни ўстиришга буюриб, бунинг сабабини ҳам баён қилдилар. Мақсад – ғайридинлардан ажралиб туриш ва уларга ўзини ўхшатмаслик. Албатта, аслида Расулуллоҳ соллаллоҳу алайҳи ва саллам бир ишни бажаришни буйруқ феълида айтган бўлсалар, бу ўша ишнинг фарзлигига далолат қилади. Қолаверса, Расулуллоҳ соллаллоҳу алайҳи ва саллам соқолларини олганлари бирон саҳиҳ ҳадисларда келмаган. Балки у зотнинг шакли-шамойиллари тўғрисида келган саҳиҳ ҳадисларда у зотнинг серсоқол бўлганлари айтилади. Шунингдек, бир қанча саҳобаларнинг шакли-шамойилларида уларнинг серсоқол бўлганлари келган ва салаф солиҳлардан биронтаси соқолларини қириб олганликлари ҳам маълум эмас.\nЖумҳур уламоларнинг, жумладан, машҳур тўрт мазҳаб уламоларининг фикрига кўра, соқолни ўстириш фарз бўлиб, уни қириб олиш эса ҳаромдир.\nИбн Обидийн роҳимаҳуллоҳ айтади: “Бирон олим киши соқолни айрим мағриблик кишилар ёки хотинчалиш эркаклар каби бир қабзадан қисқароқ қилиб олиш жоиз, деб айтмаган” [“Раддул мухтор” 2/418].\nҲаттоб Моликий роҳимаҳуллоҳ айтади: “Соқол ва мўйловни қириб олиш жоиз эмас. Зеро, сокол ва мўйловни қириб олиш инсон хилқатини бузиш ва бидъат ҳисобланади” [“Мавоҳибул Жалил” 1/216].\nИбн Ҳажар Ҳайтамий Шофеий роҳимаҳуллоҳ айтади: “Икки шайх (яъни Рофеий ва Нававий) шундай деган: “Соқолни қириб олиш макруҳ”. Бироқ Ибн Рифъа “Ҳошиятул кофия” номли китобда Рофеий ва Нававийнинг фикрларига эътироз билдириб, шундай деган: “Имом Шофеий ўзининг “Ал-ум” китобида соқолни қириб олиш ҳаромлигини айтган. Азраий айтади: “Тўғри фикр шуки, бирон узрсиз соқолни қириб олиш ҳаромдир” [“Туҳфатул муҳтож”, 9/376].\nШамсиддин Сафориний Ҳанбалий роҳимаҳуллоҳ айтади: “Мазҳабимиз (яъни ҳанбалий мазҳаби) да соқолни олиш борасидаги мўътабар фикрга кўра, уни қириб олиш ҳаромдир” [“Ғизоул албоб”, 1/433].\nШунингдек, Ибн Ҳазм роҳимаҳуллоҳ ўзининг “Маротибул ижмоъ”, (157-бет) китобида соқолни қириб олиш ҳаром эканига уламолар ижмо қилганини нақл қилган.\nХулоса қиладиган бўлсак, юқорида ўтган ҳадислар ва жумҳур уламоларнинг сўзларига биноан, соқолни ўстириш фарз ва уни бирон заруратсиз қириб олиш ҳаром ҳисобланади. Қолаверса, соқолни қириб олиш нафақат юқорида зикр қилинган ҳадислар ва жумҳур уламоларнинг фикрларига зид, балки Аллоҳ таоло яратган хилқатни бузиш ва кофирларга ўхшаш ҳам ҳисобланади. Зеро, биз бу иккисидан қайтарилганмиз.\nKeyingi maqola 1-дарс. Собитқадамлик (Шайх Содиқ Самарқандий)


Саудия Aрабистони ёрдам маркази 84 мингдан ортиқ яманлик болаларга ҳайитлик улашди\nҲар икки мамлакат ўртасидаги зиддият давом этаётган бир вақтда Саудия томони Қурбон ҳайити арафасида яманлик болаларга ҳадялар юборди.\nЯмандаги қаровсиз болаларга 2020 йил Қурбон ҳайити арафасида Саудия томонидан ҳайитликлар тарқатилди. Бу ҳақда Arabnews ёзмоқда.\nСаудия Aрабистонидаги «Қирол Салмон инсонийлик ёрдами ва имтиёз маркази» «Aл-Хайр инсониятга ёрдам» фонди билан биргаликда 2 850та совға солинган 950 дона ҳайитлик халталарини Яманнинг Aл-Мукалла шаҳрида яшовчи уйсиз ва ота-онасиз болаларга тарқатди. Шунингдек, 5 250та совғани ўз ичига олган 1 750 дона ҳадя халталари Яманннинг Aдан ва 3 503та совғали 1350та ҳадя халталарни Лаҳиж губернаторлигига юборилди. Ушбу совғалар 84 750 нафар уйсиз, етим болаларга етказилади.\nЯқинда «Қирол Салмоннинг инсонийлик ёрдами ва имтиёз маркази» «Уларнинг қувончи – бизнинг умидимиз» шиори остида хайрия дастурини амалга оширган эди. Қурбон ҳайити арафасидаги ушбу акция унинг мантиқий давоми бўлади. Бу ташаббус Яманда марказ томонидан бажарилган бир қанча лойиҳалардан бири ҳисобланади.\nСаудия қироли номидаги марказ бироз олдин Aданда денгга иситмаси (кучли безовталик билан кечувчи иситма, вирусли касаллик) билан курашиш учун фавқулодда ёрдам дастурини ишлаб чиққанди. Беш ойлик ушбу дастур Aдан вилоятининг 8та туманидаги 861 минг 719 нафар инсоннинг яшаш шароитини яхшилашга қаратилган. Денгга иситмасига турли ҳашаротлар, асосан чивинлар сабабчи бўлади ва бу ҳол аданликларни бир неча йиллардан буён оғир аҳволга солиб қўйган. Ҳолатни яхшилаш учун марказ чивинларни йўқотишга ёрдам берадиган ёпиқ ва очиқ сув ҳавзалари яратишни режа қилган. Бу ҳаракат Aдан бўйлаб нам жойлардаги ифлос сувларни камайтириб, чивинларнинг йўқолишига олиб келиши керак.\nЯман Соғлиқни сақлаш вазири маслаҳатчиси доктор Aли ал-Валиди «Қирол Салмон инсонийлик ёрдами ва имтиёз маркази»нинг соғлиқни сақлаш соҳасига қилган ёрдами учун миннатдорчилик билдирди ва бу денгга иситмаси билан курашаётган яманликлар учун муҳим эканлигини таъкидлади.\nМаълумот учун, Саудия Арабистони ҳамда Яман ўртасидаги муносабатлар яхши эмас. 1,3 минг километрдан кўпроқ умумий чегарага эга давлатлар ўртасидаги зиддият деярли 100 йилдан буён давом этиб келмоқда.


Ҳафталик дайжест. «Ўзбекконцерт»: айтамиз-қайтамиз, нон шаҳрида нон ошиши, «тогри»сини ёзиб ёпилган сайт - Daryo\n12:06, 20.10.2019 109563\nҲафталик дайжест. «Ўзбекконцерт»: айтамиз-қайтамиз, нон шаҳрида нон ошиши, «тогри»сини ёзиб ёпилган сайт\nЎтаётган ҳафтада барчанинг диққат эътиборини «Ўзбекконцерт» тортди. Аслида мудом концертлар билан банд бўлганлар ҳамиша эътиборда бўлади, бироқ бу сафаргиси истеҳзоли эътибор бўлди.\n14 октябрь куни хонанда Жаҳонгир Отажоновнинг лицензияси тугатилди. Бунгача у ижтимоий тармоқ орқали чиқиш қилиб, «Олларинг мани лицензиямни, маза қилларинг, агар шу билан маданиятли бўлсаларинг. Ман хурсанд бўламан... халқ маданиятли бўлиб кетиб қолса шу билан...» деганди. Аммо хонандани жамоатчилик фаоллари қўллай бошлади, хусусан, Комил Алламжонов, Зафар Ҳошимов, Азиза Умаровалар блогида Жаҳонгирни илиқ сўзлар билан тилга олди. Икки кун ўтиши биланоқ «Ўзбекконцерт» шошилинч мажлис чақирди ва нафақат Жаҳонгир Отажонов, унга қўшиб Шаҳло Аҳмедова, Абдулла Қурбонов, Ҳалима Иброҳимова кабиларнинг лицензиясини ҳам қайтариб берди. Улар Отажоновдан аввалроқ лицензиясидан ажралган эди.\nНега лицензия шошилинч қайтарилганига бирор изоҳ берилгани йўқ. Шу билан бирга, «Ўзбекконцерт» номига истеҳзо аралаш танқидлар давом этмоқда. Буни «Дарё» хабари остидаги изоҳлардан ҳам билиш мумкин.\nШавкат Мирзиёев Бокуга Туркий тилли давлатлар ҳамкорлик кенгаши саммитига борди. Шу куни кечқурун мезбон Илҳом Алиев кенгашга аъзо мамлакатлар давлат ва ҳукумат раҳбарларини меҳмон қилди. Дастурхон устида Озарбайжон президенти Илҳом Алиев ва унинг рафиқаси Меҳрибон Алиева, Ўзбекистон президенти Шавкат Мирзиёев, Туркия президенти Ражаб Тоййиб Эрдўғон ва унинг турмуш ўртоғи, Қирғизистон президенти Сооронбай Жээнбеков, Қозоғистоннинг биринчи президенти Нурсултон Назарбоев ва Венгрия бош вазири Виктор Орбан бўлди.\nФото: Озарбайжон президенти матбуот хизмати\nЭртасига бўлиб ўтган саммитда Шавкат Мирзиёев нутқ сўзлаб, «Туркий кенгашга аъзолик халқимизнинг туб манфаатларига тўла жавоб беради. Бугунги кунда ўртамизда нафақат маданий-маънавий алоқалар, балки савдо-иқтисодий муносабатлар ҳам янги босқичга кўтарилмоқда», деди. Саммитда Ўзбекистон Республикасининг Туркий кенгашга тўла ҳуқуқли аъзо сифатида қўшилиши тўғрисида қўшма баёнот қабул қилинди.\nШу ҳафтанинг ўзида Шавкат Мирзиёев мамлакатимиз жанубига сафар қилди. Термизда аввало Ҳаким ат-Термизийни зиёрат қилган президент кейин Ангор туманидаги кластерни кўздан кечирди. Деновдаги ҳарбий қисмда бўлди. Президент ташрифи давомида Жарқўрғонда янги қурилган улкан цемент заводи билан ҳам танишди.\nВадим Абрамовнинг шогирдлари иккинчи ғалабаси билан мухлисларга қувонч улашди. Учрашувнинг 15-дақиқасида Одил Аҳмедов жарима зарбасини қойиллатиб ҳисобни очди. Биринчи бўлимдаёқ сингапурликлар вазиятни тенглаштирган бўлса, иккинчи бўлимда Элдор Шомуродов жавобсиз иккита тўп уриб, жамоанинг умумий очколарини олтитага етказди.\nШундай қилиб, хорижлик қимматбаҳо мураббийни кузатгач, «оқ бўрилар»имизнинг ови кетма-кет бароридан келмоқда. Саудия Арабистони билан Фаластин муросали ўйин кўрсатгач, Ўзбекистон гуруҳ пешқадамига айланиб қолди.\nЎзбекистон ҳукумати буғдой ва ун нархини либераллаштиришга қарор қилганидан кейин бу истеъмол маҳсулотларига ўз таъсирини кўрсатди. Энди давлат фермерлардан ва донни қайта ишлаш корхоналаридан дон сотиб олиш нархини сунъий равишда ушлаб турмайди. Шунинг учун ҳам «бўлканон» нархи бирдан кўтарилиб кетди. Ҳозир Тошкент дўконларида нон 1350–1500 сўмдан сотиляпти.\nБу нарх сиз ва бизга таъсир қилмаслиги мумкин. Аммо кам таъминланганлар-чи? Давлат буни ҳисобга олиб, аҳолининг ижтимоий ҳимояга муҳтож тоифаларига бериладиган ҳар ойлик пул компенсациясини 50 минг сўмга ошириб қўйди. Яқиндан бошлаб компенсация оладиган аҳоли тоифаларига 14 ёшгача бўлган болалари учун нафақа олувчи оилалар ва белгиланган энг кам миқдорда ёшга доир пенсия олувчилар ҳам қўшилди.\n«Togri.uz» сайти фаолиятини тўхтатди. Душанба куни тарқатилган хабарга кўра сайтни молиялаштириш тўхтатилган. Сайтда илгари «Turon24.uz» ва «Kun.uz» сайтларида ишлаган Сардор Салим, Хуршид Йўлдошев, Алишер Рўзиохунов каби журналистлар фаолият юритар эди.\nСайт нега дабдурустдан ишини тўхтатгани ҳақида бирор изоҳ берилгани йўқ. Фақатгина АОКА раҳбари Комил Алламжонов турли сиёсий мавзудаги тахминлар тарқалиши ортидан изоҳ бериб, «Шуни алоҳида қайд этиш керакки, ‘Togri.uz’ сайти фаолияти тўхтатилгани бу таъсисчиларнинг ички ва шахсий масаласи бўлиб, сиёсий сабабларга асло боғлиқ эмас», деди.\n«Togri.uz» сайти Тошкент шаҳар ҳокими Жаҳонгир Ортиқхўжаевга қарашлилиги ҳақида гап-сўзлар юради. Аммо бу ҳақда на ҳоким, на матбуот хизмати бирор марта изоҳ бермаган.\nЎзбекистоннинг Туркиядаги фавқулодда ва мухтор элчиси Алишер Аъзамхўжаев «Kun.uz» мухбирига интервью бериб, Нодира Қодированинг ўлими, Туркиядаги ўзбекистонликлар, турк сармоядорлари ва бошқа масалалар юзасидан фикрлари билан ўртоқлашди. Унинг бугунги ҳақиқатни содда тилда ифодалаган энг салмоқли фикри ижтимоий тармоқларда тарқалиб кетди. «Fayzbog.uz» канали унинг фикрини алоҳида ажратиб келтирди; уни сизга тақдим этамиз.\nФото: Telegram / «Fayzbog.uz»\n«Дарё» янгиликларини кузатиб боринг. Ўзбекистон ва дунё хабарларидан энг биринчи воқиф бўлинг.\n14:04, 24.03.2020 469757\n19:56, 22.03.2020 304834\nКоронахабарлар, карантин, мисли кўрилмаган чоралар, ташвиш ва хавотирлар. Ўзбекистонда коронавируснинг биринчи ҳафтаси дайжести\n19:26, 15.03.2020 492059\nКоронавирус инфекциясини юқтириб олган ўзбекистонлик ҳақида қўшимча маълумот берилди\n00:17 Бугун 9743\n23:58, 05.06.2020 15029\n23:48, 05.06.2020 59134\n23:32, 05.06.2020 25017\n19:13, 04.06.2020 195978\n23:54, 04.06.2020 129299\n10:04, 05.06.2020 93231\n19:15, 05.06.2020 92637


Ҳокимликдан топшириқ келмаган: Қўйлиқ бозори кўчирилишига оид хабарларга аниқлик киритилди - Bugun.uz\nҲокимликдан топшириқ келмаган: Қўйлиқ бозори кўчирилишига оид хабарларга аниқлик киритилди\n13:41 | 14-12-2021\nҚўйлиқ деҳқон бозорининг хавфсизлик бўйича директор ўринбосари Қодир Нормирзаев бозорнинг FoodCity’га кўчирилишига оид хабарларга аниқлик киритди. Бу ҳақда ЎзА хабар берди.\nҚодир Нормирзаев бу хабар тарқалишига ҳеч қандай асос йўқлиги, бу хусусида Тошкент шаҳар ҳокимлиги ёки юқори ташкилотлардан бирор топшириқ келмаганини маълум қилди. Унинг сўзларига кўра, кўприк масаласи ҳали лойиҳа ва у қурилган тақдирда ҳам бозорга халақит қилмайди.\n«Янги ишланган кўприк лойиҳаси ўз номи билан ҳали лойиҳа. Ушбу кўприк қурилиши маълум бир йилгача деб тасдиқланмаган. Қурилган тақдирда ҳам кўприк билан бозор оралиғида анча жой бор. У капалак шаклида, яъни думалоқ ҳолатда қурилиб, йўл туширилганда ҳам бозорга халақит қилмайди. Тошкент вилоятидаги янги бозорга кўчиш ҳақида ҳали бизга шаҳар ҳокимлиги ёки бозор маркази томонидан ҳеч қандай хабар берилмаган.\nБу бўйича огоҳлантириш хатлари ҳам юборилмаган. Янги қурилган бозорга тўхталадиган бўлсак, бу бозор улгуржи савдога мўлжалланган бўлиб, у ерда катта-катта автомашиналар эркин, тўсиқсиз ҳаракатлана олади. Бу пойтахтга улгуржи кириб келаётган катта юк машиналарининг шаҳардан ташқарида ҳаракатланишини таъминлаб, шаҳар ичидаги тирбандликнинг олдини олишга мўлжалланган», — дейди директор ўринбосари.\nШунингдек, сотувчилар бозор маъмурияти томонидан 1 январдан ўз жойини бўшатиб қўйиши тўғрисидаги огоҳлантириш хатига имзо қўйдириб олинаётгани ҳақида маълум қилган. Қодир Нормирзаев эса бундай ишлардан хабари йўқлигини, бу «паттачи»лар томонидан амалга оширилгани, бунга изоҳ бера олмаслигини маълум қилди.\nҚўйлиқ бозори кўчирилиши сабабли «питак» ҳам янги жойга ўтказилади\nЯнги Қўйлиқ деҳқон бозори кимга тегишли?\nАввалроқ Қўйлиқ деҳқон бозори ва унга туташ улгуржи савдо майдони бошқа манзилга кўчирилиши ҳақида хабар берилганди. Кейинчалик бозор Тошкент вилоятининг Ўртачирчиқ туманидаги Мехнатобод кўчасида жойлашган FoodCity савдо марказига кўчирилиши маълум бўлган.


Буюк Британия Афғонистондаги ҳарбийлари сонини оширади\n07:55 / 09.07.2016\nБуюк Британия бош вазири Дэвид Кэмерон Афғонистондаги ҳарбий контингент сони 500 кишигача оширилишини эълон қилди, деб ёзмоқда The Guardian. Маълум қилинишича, Кэмерон Варшавадаги НАТО саммитига келгандан кейин "Афғонистондан террорчиларни сиқиб чиқариш учун ҳукумат ва Афғонистон хавфсизлик хизматининг ишини" давом эттириш муҳимлигини таъкидлаб ўтди.\n"Буюк Британия дунёда камроқ аҳамият ўйнамайди. Биз ўз кучимизни, жумладан НАТО линияси бўйича, британ қадриятлари ва биз ишонадиган ғояларни ёйишга ишлатаётганимизга амин бўлмоқчимиз", деб айтди Кэмерон.\nКэмерон Бирлашган Қироллик Европа Иттифоқидан чиқиш қарорига қарамай дунё саҳнасидаги етакчи давлатлардан бири бўлиб қолишини қўшимча қилди.\nАввалроқ Афғонистон президенти Ашраф Ғани АҚШ президенти Барака Обаманинг мамлакатда АҚШ ҳарбийлари сонини сақлаб қолиш қарорини қўллаб-қувватлаши маълум қилинганди.


Анжуман қатнашчилари фикрича, Марказий Осиё давлатлари иқтисодий фойда кўриши учун глобал шароит пишиб етилган. Айни пайтда минтақа давлатлари ўртасида ҳамкорликни кучайтириш ва бу жараёнда халқаро молия ташкилотларининг иштирок этиши муҳим аҳамиятга эга.\nАнжуман қатнашчиларидан бири, Осиё тараққиёт банкининг Вашингтондаги идораси директори ўринбосари Брент Дарк Марказий Осиёда тижорат билан шуғулланиш шароити “яхшиланган, аммо мукаммалликдан йироқ” эканини таъкидлади.\n“Юк машиналари ҳайдовчилари ва савдогарлар деярли ҳар куни ёпиқ йўлларга дуч келади. Майда тижорат билан шуғулланувчи тадбиркорлар эса янги бозор иқтисодиёти шароитида рақобатбардош бўлиш учун астойдил ҳаракат қиляпти. Сайёҳлик визаси олишдек оддий иш кўп вақт талаб қиляпти”, - деди Б.Дарк.\nБрент Дарк Марказий Осиёда иқтисодий ривожланиш потенцияли катта эканини маълум қилди.\n“Хитой, Ҳиндистон ва Россия каби қўшни давлатлар жадал суръатда ривожланар экан, уларнинг барчасида энергияга бўлган талаб ортади. Афғонистон орқали денгиз йўлига чиқиш баробарида транзит қатнови кўпайган сари минтақа стратегик жойлашуви ортидан катта фойда кўриш имкониятига эга бўлади”, - фикрини давом эттирди Б.Дарк.\nБрент Дарк агар глобал иқтисодий муҳит ҳозиргидек қулай бўлса ва Марказий Осиё давлатлари иқтисодий соҳада ислоҳотларни давом эттирса, 2015 йилга қадар аҳоли жон бошига кўриладиган даромад икки баробар ошиши мумкин, деган фикрда. Шу билан бирга, қашшоқлик даражаси 10 йил мобанида 40 фоиздан 25 фоизга камайиши мумкин. Осиё тараққиёт банкининг башорат қилишича, Марказий Осиё минтақаси, асосан, нефть ва газ экспорти ҳисобига ривожланади.\nШунингдек, “Марказий Осиё минтақавий иқтисодий ҳамкорлик дастури” доирасида минтақага катта хорижий сармоя жалб этиш Марказий Осиё давлатлари ривожланишидаги иккинчи муҳим омил бўлиши мумкин.\nАфғонистон, Озарбойжон, Хитой, Қозоғистон, Қирғизистон, Мўғулистон, Россия, Тожикистон ва Ўзбекистон давлатлари иштирокида 1997 йилда тузилган мазкур дастурга бир неча халқаро молия ташкилотлари, хусусан, Осиё тараққиёт банки, Европада тикланиш ва тараққиёт банки, Ислом тараққиёт банки, Халқаро валюта жамғармаси, Жаҳон банки ҳамда БМТ Тараққиёт дастури қўшилган. Марказий Осиёдаги транспорт, энергетика ва савдо каби муҳим соҳаларда 2006 – 2007 йилларда амалга оширилиши мўлжалланган лойиҳалар учун шу дастур орқали бир ярим миллиард доллар маблағ ажратилиши режалаштирилган.\nМарказий Осиё давлатларини минтақавий ҳамкорликни ривожлантиришга фақат хорижий мамлакатлар рағбатлантираётгани йўқ.\nҚозоғистоннинг Вашингтондаги элчихонаси иқтисодий масалалар бўйича мутасаддиси Майнура Мурзамадиева ўз мамлакати бу борада амалга ошираётган ишлар ҳақида “Озодлик” радиосига бундай деди:\n“1999 йилдан 2004 йилга қадар Қозоғистоннинг Марказий Осиё давлатлари билан савдо ҳажми уч карра кўпайди. 2005 йилда Қозоғистоннинг турли соҳаларда Қирғизистон билан тузган ва фаолият юритаётган қўшма корхоналари сони 122 тани, Ўзбекистон билан 110 тани, Тожикистон билан 30 тани ҳамда Туркманистон билан қўшма корхоналари сони 12 тани ташкил этди”.\nМ.Мурзамадиева сўзларига кўра, ҳозир Марказий Осиёда “лидер сифатида тан олинган” Қозоғистон нафақат собиқ совет республикалари, балки Афғонистон билан ҳам ҳамкорликни ривожлантиришга ҳаракат қилмоқда.


Яхшилик ёки Худо? - Cloud Library\nАсосий саҳифа - Китоблар - Яхшилик ёки Худо?\nНима учун Худосиз яхшилик етарли эмас?\nАгар бу яхши бўлса, демак Худодан, шундайми?\nҲозирги кунларда «яхши» ва «Худо» сўзи қарийб синоним бўлиб қолди. Бизлар агар жамият бирор нарсани яхши деб ҳисобласа, демак, албатта бу Худога маъқул бўлиши керак, деб ўйлаймиз. Сахийлик, бўйсунувчанлик ва адолат – бу яхши. Худбинлик, манманлик, шафқатсизлик – бу ёмон. Уларни фарқлаш осондек туюлади.\nЛекин ҳаммаси шуми? Агар яхшилик шу қадар аниқ бўлса, нима учун Муқаддас Ёзувда бизлар яхшилик ва ёмонликни фарқлашни ўрганишимиз лозимлигини ёзилган?\n“Яхшилик ёки Худо?” – бу янги, ёрдамчи китоб эмас. Бу китоб сиздан феъл-‐атворингизни ўзгартиришни сўрашдан кўра кўпроқ иш қилади. У сизнинг ҳаётингизнинг ҳар бир соҳасини ўзгартирадиган даражада Худо билан бирлашишга сизга куч беради.\nЮклаб олиш (~2.05 MB)


Архивы МУСТАҚИЛЛИК - tafsilar.info\n26 Fevral 09:19 by Редакция\n1991 йилда 26 декабрда Совет давлати мавжудлигини тугатиш тўғрисида фармон имзоланди. Ўша пайтгача барча собиқ республикалар ўзларининг мустақиллигини эълон қилишган эди. Ўзбекистон ҳам бундан мустасно эмас эди. Аммо мустақилликка эришгандан сўнг, Тошкент Россия таъсиридан халос бўлмади. Ҳар доим, Ўзбекистон мустақиллиги эълон қилингандан сўнг, доимий раҳбар Ислом Каримов президент бўлган. У жуда қаттиқ ҳукмдор эди ва\n31 Yanvar 18:00 by Редакция\nСССР қулаганидан сўнг, Ўзбекистон мустақил мамлакатга айланди. Бироз вақт ўтгач, мамлакат КХШТдан (Коллектив хавфсизлик шартномаси ташкилоти) чиқиб кетди. Энди Шавкат Мирзиёев ЖСТга (Жаҳон савдо ташкилоти) аъзо бўлишга ва ҳар қандай ташқи аралашувнинг олдини олишга ҳаракат қилмоқда. Аммо Ўзбекистонни тўла мустақил мамлакат деб ҳисоблаш мумкинми? 1991 йилда давлат мустақиллигини қўлга киритиш Ўзбекистон халқи учун жуда муҳим\nМУСТАҚИЛЛИКПУТИНРОССИЯСУВЕРЕНИТЕТЎҚУВ ҲАРБИЙ ҲАРАКАТЛАРЧЕГАРА\n28 Yanvar 18:02 by Редакция\nБуюк Британия бош вазири Шотландиянинг мустақилликка интилиши маъносиз ва бевақт эканлигини айтди. «Шотландия ҳукуматининг Бирлашган Қиролликдан ажралиб чиқиш бўйича янги референдум ўтказишга бўлган истаги, коронавирус пандемияси билан боғлиқ оғир вазиятни ҳисобга олган ҳолда бемаъни ва бевақтдир», деди Буюк Британия Бош вазири Борис Джонсон пайшанба куни Шотландияда бўлганида. «Менимча, яна бир референдум ҳақида чексиз гапириш тўғри\n30 Sentabr 18:30 by Редакция\nVII Белоруссия ва Россия минтақалари форуми Россия ва Белорусия учун жуда муваффақиятли якунланди. Россия корхоналари Белоруссия ишлаб чиқарувчилари билан 700 миллион долларлик шартномалар туздилар. Форум арафасида Россиянинг қатор минтақалари раҳбарлари Белорусиянинг қизиққан вилоятларига ташриф буюриб, мамлакат президенти билан учрашдилар. Худди шу мунозара видеоконференция орқали ҳам бўлиб ўтди. Ажабланарли бўлмаган форум Беларус ва Россия президентларининг ҳомийлигида\nБЕЛАРУСИЯЕТКАЗИБ БЕРИШМИТАҚАЛАРАРО ФОРУМИМУСТАҚИЛЛИКРОССИЯШАРТНОМА\nЎзбекистонда мустақил матбуот шаклланмоқда\n28 Sentabr 21:21 by Редакция\nСўнгги тўрт йил ичида Ўзбекистонда оммавий ахборот воситалари соҳасида жиддий ўзгаришлар юз берди. Миллий оммавий ахборот воситаларини қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов Сўнгги тўрт йил ичида Ўзбекистонда сўз ва ахборот эркинлиги соҳасидаги ўзгаришлар ҳақида сўзлаб берди. Унинг сўзларига кўра, матбуот анча эркинлашди ва журналистлар мамлакатнинг ҳақиқий ижтимоий-сиёсий ҳаётидаги воқеаларни ёритишни


Ахборот соҳасидаги маданият юксалиши зарур – HURRIYAT\nАхборот соҳасидаги маданият юксалиши зарур\nЎзбекистон Республикаси Олий Мажлиси Қонунчилик палатасида Инновацион ривожланиш, ахборот сиёсати ва ахборот технологиялари масалалари қўмитаси Ўзбекистон Журналистлари ижодий уюшмаси билан ҳамкорликда «Миллий ахборот маконини ривожлантиришда журналистика соҳасининг устувор вазифалари» мавзуида давра суҳбати ташкил этилди.\nДавра суҳбатини Олий Мажлис Қонунчилик палатаси Қўмита раиси Илҳом Абдуллаев олиб борди. Мавзу бўйича филология фанлари доктори, таниқли ёзувчи ва журналист Хуршид Дўстмуҳаммад, Ўзбекистон Журналистлар уюшмаси раиси Саъдулла Ҳакимов маърузалари тингланди. Давра суҳбатининг асосий мақсади соҳадаги ютуқ ва муаммоларни таъкидлаш билан бир қаторда, уларнинг ечими бўйича, шу жумладан, ахборот соҳасидаги қонунчиликка бугунги давр талабидан келиб чиқиб, маълум ўзгартиш ва қўшимчалар киритиш бўйича таклифларни шакллантиришдан иборат эди. Албатта, миллий ахборот соҳасининг либераллаштирилиши аҳолининг медиа саводхонлигининг ошишига, давлат ва жамият орасида очиқ конструктив ахборот алмашинувини фаоллаштиришга хизмат қилиш билан биргаликда жамоатчилик назорати тадбирлари самарадорлигини оширишга имкон яратди.\n— Сўнгги йилларда ахборот соҳасига жуда катта имкониятлар яратилмоқда, — деди таниқли адиб Хуршид Дўстмуҳаммад. — Ахборот соҳасидаги тўсиқлар олиб ташлангандан сўнг турли ҳолатларга дуч келаётганимиз ҳам бор гап. Лекин ушбу имкониятлардан ким қандай фойдаланмоқда? Тан олишимиз керак, биз бу имкониятга маънавий, ҳуқуқий, айниқса, ахлоқий жиҳатдан тайёр эмаслигимиз кўриниб қолди. Бензиннинг нархи мабодо 5 сўмга ошса, ҳамма нарсанинг баҳоси ошиб кетишини ёш бола ҳам билади. Аммо “Ахборотлаштириш тўғрисида”ги Қонунни, ахборот соҳасидаги ўзгаришларни, унинг жамиятдаги ролини ҳатто энг “нозик”, яъни катта давлат идорасида ўтирган айрим раҳбарлар ҳам билишмайди. Эҳтимол, билишни исташмас ҳам. Агар исташганида сўнгги пайтларда айрим ҳокимлар ва уларнинг ўринбосарлари билан боғлиқ воқеалар бунчалик оммалашиб кетмасди. Шунинг учун аввало, ахборотдан фойдаланиш ахлоқини ҳам оммалаштириш керак, деб ўйлайман.\n— Бугунги замоннинг энг долзарб муаммоларидан бири Интернет тармоғи орқали нолегал, нохолис ахборотларнинг оммавий ҳолатда тарқатилишига алоҳида эътибор қаратилди. Жумладан, ижтимоий тармоқлардан, тезкор хабарларни тарқатиш техник майдончаларидан, оммавий ахборотларни тарқатиш мессенжерларидан фуқароларнинг шахсга доир ҳуқуқлари, айниқса, уларнинг шахсий ҳаёти тўғрисидаги ахборотнинг дахлсизлиги қўпол равишда бузилган ҳолда фойдаланиш ҳолатлари кўплаб учраётир.\nЭнг хавфлиси балоғат ёшига етмаган болалар ва ёшлар учун ҳам бундай нолегал ахборотларнинг етиб бораётганидир. Ёшлар ривожланишининг физиологик ва психологик хусусиятларини ҳисобга оладиган бўлсак, улар баъзида Интернет тармоғидаги қонунга хилоф равишда берилаётган ахборотларнинг қурбонига айланиб қолмоқда, деди ўз чиқишида Ўзбекистон Журналистлар уюшмаси раиси Саъдулла Ҳакимов.\n— Амалдаги қонунчилигимизда ахборот соҳасида қонунбузарликка йўл қўйилганлиги учун Маъмурий жавобгарлик тўғрисидаги кодексининг 6 та моддасида, Жиноят кодексининг 13 та моддасида жавобгарлик белгиланган, — дейди “Нуроний” газетаси бош муҳаррири Олимжон Ўсаров. — Айтиш лозимки, ушбу жавобгарлик турлари фуқароларнинг сўз эркинлиги билан боғлиқ конституциявий ҳуқуқларини чеклашга қаратилмаган. Аксинча, улар инсоннинг шаъни, қадр-қиммати, ишчанлик обрў-эътиборининг бошқалар томонидан поймол қилинишининг олдини олиш билан боғлиқдир.\nМуҳокама қилинган масалалар юзасидан «Правда Востока» газетаси бош муҳаррири Салим Дониёров, «Адолат» газетаси бош муҳаррири Ислом Ҳамроев ва бошқа журналистлар ўз таклиф-мулоҳазаларини билдирдилар.\nШу билан бирга, алоҳида таъкидландики, ОАВларида эълон қилинаётган танқидий чиқишларга тегишли ҳокимият, идора, вазирлик ва прокуратура органларининг муносабати салбий аҳволда. Ахир, Жиноят процессуал кодексининг тегишли қисмида матбуотда эълон қилинган материалларда қонунчилик тамойилларига хилоф ҳолатлар эълон қилинган бўлса, прокуратура органлари зудлик билан назоратга олиши лозимлиги кўрсатиб ўтилган. Аммо бунинг учун прокуратура идоралари ҳамон таҳририятлардан алоҳида хат кутиб ўтириши тўғрими? Бундай аҳволга Олий Мажлис Қонунчилик палатаси ҳам ўз ваколати доирасида муносабат билдириши зарурлиги ҳам айтилди.\nДавра суҳбати якунида иштирокчилар томонидан миллий ахборот маконини янада барқарор ривожлантириш мақсадида ахборот соҳасидаги қонунчиликни янада такомиллаштириш юзасидан тегишли таклифлар ўртага ташланди.\n« Устоз ношир\nҲаёт сабоқлари »


Ҳиндистонда талоқ қилиш орқали ажрашиш тақиқланди\n20:27 / 22.08.2017\nҲиндистон олий судининг кўпчилик аъзолари мамлакатда ҳанузгача мавжуд бўлган талоқ қилишни тақиқлашга овоз бердилар.\nСуд томондан ушбу масала бўйича иш кўриб чиқилишига замонавий алоқа воситалари ёрдамида ажрашишлар сони кўпайгани ҳамда талоқ қилишнинг қурбони бўлган 5 аёл ва ҳуқуқ ҳимоячиларининг шикоятлари сабаб бўлган. Иш шунгача етиб борганки, кўп эркаклар ўз рафиқаларига талоқ қилишлари ҳақида смс-хабар юборишган ёки Whats App ёки Skype мессенжерлари орқали бу ҳақда ёзишган.\nСуднинг 5 аъзосидан 3 нафари “талоқ” сўзини қўллаган ҳолда ажрашишни констутиция ва ислом меъёрларига зид деб аташган. Уларнинг фикрича, эркаклар фақатгина инжиқлик ёки аҳмоқлик қилиб ажраша олмайдилар.\n“Биз бахтиёрмиз. Мусулмон аёллар бу учун кўп йиллар курашишган”, деб суднинг қарорига изоҳ берган ҳуқуқ ҳимоячиларидан бири Хасина Хон.\nҲиндистон бош вазири Нарендра Моди эса ушбу қарорни тарихий деб атаган.\n“Ушбу қарор мусулмон аёлларга тенг ҳуқуқлик беради ҳамда уларнинг ҳуқуқлари ва имкониятларини кенгайтиришларига кучли омил бўлади”, деб айтган Моди.\nМаълум қилинишича, кўплаб мусулмон давлатларда, жумладан Ҳиндистон билан қўшни бўлган Покистон ва Бангладешда талоқ қилиш йўли билан ажрашиш ҳозирда тақиқланган.\nҲиндистон талоқ қилиш